c: text/html

text:
Umunyamakuru Uwizirerera Sibo Ange wa RC Huye asabira ababyeyi bamuhishe bakamurera nyuma y’urupfu rwa nyina muri Jenoside yakorewe Abatutsi, gushyirwa mu barinzi b’igihango.
Amaze iminsi ibiri gusa avutse nyina yicwa yishwe n’interahamwe. Yarezwe n’umuryango w’abagiraneza, n’uyu munsi ni bo bamurera.
Ange azwi mu makuru kuri Radio y’Abaturage ya Huye, aho akora no mu biganiro birimo icy’abana. Yasobanuriye Izubarirashe.rw uko yabayeho kuva yavuka kugeza ubu.
Ange abana n’umuryango wamurokoye utuye mu Mudugudu wa Ruhondo, mu Kagari ka Nyabugogo, mu Murenge wa Kigali mu Karere ka Nyarugenge ho mu Mujyi wa Kigali.
Avuga ko byari byaramugoye kwakira ko nta babyeyi afite. Avuga ko akunda cyane abamurokoye bakamufata nk’umwana mu rugo, bakamurera nk’abandi bana babo.
Agira ati “Hari ikintu gihita gihinduka kuko gukura uzi ko ufite ababyeyi nyuma ukaza kumenya ko nta babyeyi ufite byarambabaje. Byabaye ikintu gishya muri njyewe nakiriye kandi gikomereye umutima. Nkibimenya natangiye kumva niyanze, nkavuga nti ‘burya nta babyeyi mfite’, abandi bana twabanaga nafataga nka barumuna banjye na bakuru banjye ubu bagiye kunyanga; ibyo byose nibyo natekerezaga.”
Yongeraho ati “Ariko nyuma naje kumva ko ari ibintu bisanzwe ndabyakira. Kugeza n’ubu ngubu aha niho mba, ni bo mfata nk’ababyeyi, ni bo bandeze icyo gihe cyose kugeza n’ubu ngubu ndacyahari.”
Uko Ange yarokowe…
Bicamumpaka Jean Baptiste n’umugore we Adela Mujawiyera, bakoranaga na nyina wa Ange akazi k’ubwarimu kugeza mu gihe cya Jenoside yakorewe Abatutsi.
Jenoside itangira bari batuye ku Kibuye ahitwaga muri Komine Bwakira, ubu ni mu Mudugudu wa Nyabiranga, Akagari ka Muhororo, Umurenge wa Murambi, Akarere ka Karongi.
Bicamumpaka n’umugore we bari abarimu, umugore we yayoboraga Serayi akorana na Mukantabana Virginie ari we nyina wa Ange, we n’umuryango we bari batuye mu hahoze ari Segiteri ya Binombe aho ku Kibuye.
Bicamumpaka, mu buhamya bwe, yabwiye Izubarirashe.rw agira ati “Jenoside itangira twari dutuye i Kirinda muri Komine Bwakira; kuwa 13 Mata 1994 ni bwo Mukantabana yadutumyeho ko yageze mu bitaro by’i Kirinda atwite adutumaho ko yahageze. Kuri 15 Mata ni bwo twagiye kumusura dusanga yabyaye, atubwira ko yaje ahunga ariko ko atazi amakuru y’umuryango w’abasigaye cyane cyane ko n’umugabo we yari umwarimu.”
Uyu mugabo asobanura ko byari ibihe bibi, ku buryo bamusezeye bamubwira ko batazi ko bari bushobore kugaruka. Nyuma y’iminsi mike, baje kumva amakuru y’uko Mukantabana yajyanwe n’abantu batazi, bamuvana ku muforomo yari yahungiyeho.
Uruhinja yari yabyaye rwarahungishijwe, ruzanwa mu rugo kwa Bicamumpaka aterwa ubwoba ko nafata uyu mwana ari bwicwe, ariko we yiyemeza kumurera.
Agira ati “Umugore twari duturanye we yari yavuze ngo ugiye kurera icyana cy’abagome n’abagambanyi, ari kumwe n’interahamwe yari ifite umupanga ihita ivuga iti ngo ‘jyana amacuho yawe’, ngo ‘jya kurushywa n’ubusa’, ngo ‘uzamurerera hehe’, ngo ‘nti duturanye, ntituzamwica?’
Ati “Aho bavugaga ngo nzamurerera hehe ni naho havuye igitekerezo nti ‘reka mwite Uwizirerera Sibo Ange’.” Kuva icyo gihe Ange yatangiye kurerwa n’uyu muryango.
Bicamumpaka agira ati “Umwana waherukaga ku ibere yari afite imyaka ine, ariko igihe cyarageze amashereka atangira no kugaruka mu mabere, haboneka igikombe cya NIDO haboneka n’abandi bantu b’abaturanyi bagiye badukamira ku nka zabo kugira ngo umwana abone uko azabaho.”
Ange afite mukuru we witwa Francine na we warokotse, n’abandi bake bo mu muryango we. Nyuma ya Jenoside abo mu muryango wa Ange barokotse baje kumenya ko yarokowe na Bicamumpaka n’umugore we nuko baza kumusaba ko bakomeza kumurera; akurira muri uyu muryango atyo.
Arangije amashuri abanza, ni bwo Ange yaje kubwirwa iby’inkuru y’uko yavutse n’uburyo ababyeyi be bishwe muri Jenoside yakorewe Abatutsi, ariko bibanza kumugora kwakira ko abamureze atari ababyeyi be.
Adela Mujawiyera wareze Ange nka nyina we asobanura ko byabagoye kumubwira ko atari bo babyeyi be b’ukuri, ariko ko kugira ngo arihirwe na FARG basanze nta yindi nzira ko yagombaga kubanza kuganirizwa akabwirwa ukuri.
Agira ati “Byabanje kumugora kubyakira, kuko ibyo najyaga mukorera byose nabimukorera azi ko ndi mama we wamubyaye nyir’izina.”
Yungamo ati “Ubushobozi bwo ntabwo ari bwinshi ariko Imana iradufasha tubona bishoboka nyine ukobona wenda mineruvali ugatangira umwana nk’igice, ukundi kwezi ugatangira undi igice tukagenda tuyatanga buhoro buhoro. Hari n’igihe umwaka washiraga tukiyarimo tukazayishyura mu biruhuko bikuru ariko uko biri kose Imana igenda idufasha tugenda tugerageza kandi n’abana bagerageza kubyakira.”
Bicamumpaka Ntwali Emmanuel, w’imyaka 27, umwana wa kabiri wa Bicamumpaka we avuga ko “Ange iyo abantu bamubwiraga ko atavuka mu muryango wacu we ntiyabyemeraga, yarababwiraga ati ‘ibyo ni ukubeshya kuko njye nsa na mama’ ntabyemere.”
Yungamo ati “Ange ni umwana mwiza ni umuvandimwe, nubwo tudahuje ababyeyi ariko ni umuvandimwe njyewe mufata nka mushiki wanjye, twarabanye twonse ibere rimwe kandi ni umwana mwiza uzi kubana n’abantu bose”.
Barumuna ba Bicamumpaka barishe…
Bicamumpaka Jean Baptiste na Adela Mujawiyera babyaranye abana batandatu. Bicamumpaka avuga ko ari Umuhutu washatse mu Batutsikazi.
Bicamumpaka avuga ko we yahoze mu mashyaka ya MDR na MRND, ko n’abavandimwe be harimo abakoze Jenoside, bakabifungirwa, ariko ko we yahisemo kwitandukanya na bo.
Asobanura ko mu 1993 yaje kuva mu by’amashyaka, yiyemeza gushishikarira gusenga Imana.
Agira ati “Abo mu muryango wanjye bakoze jenoside hari uwo nzi cyane witwa Tumukunde Pierre. Hari n’abo kwa data wacu bishe, hari na murumuna wanjye bigeze gufunga ibyo yakoze simbizi ariko na we bamuhaniye ibya Jenoside. Ariko njye nabanje kuva mu mashyaka ya politike, kuko bashakaga kungira Perezida wa MDR muri Komine, njyewe nkangukira gusenga Imana ku buryo abandi bajya kwiga kurasa ibyo ntabyo nigeze njyamo 1994 igera nibereye mu wundi mwanya.”
Ku ruhande rwa Umutoni Assia Uhagarariye IBUKA mu kagari ka Nyabugogo, we asobanura ko uyu muryango batari bawuzi, ko umaze umwaka umwe gusa wimukiye mu Mudugudu batuyemo.
Umutoni ariko avuga ko ibikorwa bya Bicamumpaka ari ubutwari, akagira ati “no mu biganiro, Bicamumpaka avuga ubuzima bwe, akavuga ukuntu yabaye intwari aho yari atuye, uko yakijije abantu. Avuga ko yari mu bwoko bw’Abahutu ariko akaba yarashatse mu bwoko bw’Abatutsi, ariko nanone akaba yari afite abavandimwe bicaga abantu. Twebwe twumva ari umuntu w’intwari.”
Yungamo ati “Ibyo bikorwa nk’ibyo muri IBUKA iyo tubyumvise biradushimisha kuko bitwereka ko abantu bose batari babi mu gihe cya Jenoside ko harimo abantu bari bafite ubumuntu n’ubunyangamugayo.”
Uyu muryango si Ange wenyine urera, kuko Bicamumpaka yanakusanyije abandi bana 25 bapfushije ababyeyi muri Jenoside yakorewe Abatutsi baza kurererwa muri uru rugo. Ubu bamwe bamaze gushyingirwa (yashyingiye abakobwa 6 n’umusore 1), habamo abana 18.
Mujawiyera avuga ariko ko iyi ari inzira itari yoroshye. Agira ati “Hari igihe rimwe na rimwe wabonaga abo twabyaye bagira abantu baza kubabwira ngo so na nyoko babaye ibigoryi, buriya aho mwatinze kubona inzu mu Mujyi wa Kigali so yabaye ikigoryi, nyoko aba ikindi. Kurera bariya bana byababujije umugisha, ubu ntabwo mwambara uko mwakagombye kwambara […] ariko tukagerageza tukabaganiriza.”

robotstxt: allowed

filter: keep


text:
Hari muri Kongere ya 5 ya Muvoma(MRND) imwe twajyaga turirimba tubeshya Ikinani kitananaiye abanzi n'abagambanyi tukibwira ngo izahoraho igihe cyose. Abo twagereranya n'intore ku ngoma ya Kagame Pawulo barahagurutse barataraka barisakuma bati: " Habyarimana, sugira sagamba turagushyikiye na Muvoma yacu muzahoraho igihe cyose" Habyarimana yarabarebye maze avugana agahinda ati: " Murambwira ngo muranshyigikiye muriho munjomba ibikwasi mu mugongo?"Aya magambo ntaho ataniye n'ayo Kagame aheruka kuvugira mucyo Agatsiko kita umwiherero uheruka ukaba wari uwa 12 ukaba waraberaga i Gabiro hamwe aheruka gutwikira imirambo y'Abahutu 5000 biciwe i Kibeho muri 1995. Kagame Pawulo yabwiye intore ze ko zizana utugambo twiza gusa tudaherekezwa n'ibikorwa maze niko kuzihwitura ati" Nimutege amatwi ababanenga kurusha ababasingiza babaryarya". Ngo uruvuga undi ntirugorama, kuki we atiheraho mbere yo guhwitura abandi? Urubuga rwanyu Shikama rugiye kubagezaho urutonde rurerure cyane rw'ibyegera bya hafi cyane bya Kagame Pawulo bimaze guhungisha imiryanbo yabyo kubera ko bizi ko mu Rwanda nta mutekano uhari, isaha yose rwakwambikana. Nyamara aba nibo bamuryarya bamubwira ko ari IGITANGAZA adakwiye kugirana ibiganiro n'IBIHUTU cyangwa Abatutsi bise IBIGARASHA. Uru rutonde ntiruzahera mu kabati kuko tugomba kurugeza mu bihugu byose byo ku isi yewe no muri LONI tubereka ko abakora urutonde rwo gutsemba impunzi ku isi hose aribo bagaruka bagahungishiriza ababo mu bihugu byabo.
Icyitonderwa: Ni uburenganzira bwa buri muntu uzibona hano kutwandikira akoresheje email iri ku rubuga, akatubwira ko tumubeshyera, agatanga n'ibimeneyetso bibeshyuza. Inyandiko ye tuzayicisha ku rubuga, nituramuka kandi tubonye ko afite ukuri tuzacisha ku rubuga indi nyandiko yo kumusaba imbabazi.
1. SENATERI GASAMAGERA WELLARS
Afite abakobwa
babiri bahungiye mu gihugu cya Noruveje aribo: Simbi Axelle na Saro Ines, ibiro
ntaramakuru bya SHIKAMA biratangaza ko aba baje baka ubuhungiro bavuga ko
bahunze GACACA! Undi mukobwa w’uyu
mugabo witwa BAZAYIRWA nanone bita NANETTE aba mu gihugu cy’Ububiligi nawe yaje
aherekeje nyina aje kwivuza, umubyeyi we atashye asigara mu Bubiligi ahita yakayo ubuhungiro.
2. MUTSINDASHYAKA THEONESTE
Yohereje
umukobwa we tugishakisha amazina kwaka ubuhungiro muri Noruveje, igihe yari MEYA abica
bigacika abwira abanyarwanda ko batuye mu byari by’inyoni azabibasenyeraho.
Abatuye mu Gitega baramwibuka neza!
3. DEPITE KALISA EVARISTE
Nawe afite
umwana wahungiye muri Noruveje Shikama igishakisha amazina ye.
4. GATETE akiri DEPITE
Yohereje
umukobwa we kwaka ubuhungiro muri Noruveje.
5.DEPITE MUKAMA ABAS
Uyu mugabo kera
ngo bamwitaga Ntambwayumuhutu, akomoka I Cyangugu. Akaba yaragiye agira imyanya
ikomeye mu butegetsi bwa FPR. Inyenzi nako Inkotanyi zitaratera yarakinjaga hariya
kuri Nyabugogo. Umugore we n’abana
ni impunzi mu Bubiligi.
6. JENERALI GATSINZI MARCEL
Umugore we IRENE
mwene Barnaba ubu ni impunzi mu Bubiligi.
7. JENERALI NYAMVUMBA Patrick
Umugore we ni
impunzi muri Canada
Biracyaza;-----
NKUSI Yozefu
shikamaye.blogspot.no
Shikama ku Kuri na Demukarasi(SKUD)


text:
Umwana w’umuhungu Zari aheruka kubyara akitirirwa Diamond, uko akura niko benshi bamubona mu ishusho y’umugabo mukuru w’uyu mugore, Ivan Ssemwaga umaze amezi 3 apfuye.
Prince Nillan, Diamond yita umwana we, ubwo yashyiraga ifoto ye ku rukuta rwe rwa Instagram, nibwo benshi bahise batangaho ibitekerezo bagaragaza ko asa neza n’umugabo mukuru wa Zari.
Ikinyamakuru cyo muri Tanzania, Dukeshake iyi nkuru, cyabihuje n’amagambo nyina wa Diamond aherutse gutangaza ko atishimira Zari umugore w’umuhungu we, ndetse anashimangira ko Zari yakomeje gushyikirana n’umugabo we mukuru nubwo yabanaga n’umuhungu we [Diamond].
Ivan Ssemwaga wabyaranye na Zari abana 3, yapfuye ku wa 25 Gicurasi 2017, aguye mu bitaro byo muri Afurika y’Epfo.
No ku mwana wa mbere Tiffah, Zari yabyaranye na Diamond, byaravuzwe ko atari uwe biba ngombwa ko hakorwa ibizamini by’amaraso ADN, bigaragaza ko ari uwa Diamond.
Kawera Ronald@Rwandapaparazzi.rw
29,316 total views, 0 views today


text:
IMPAMVU YO GUTAKA, KUNIHA NO KWIRIZA KW’ABAKOBWA N’ABAGORE IYO BARIMO GUSWERWA
Biriya umukobwa aba yigirisha urimo kumuswera yitakisha, yiriza ntaho bihuriye n’ububabare n’agahinda! Kandi nta n’ubwo aba yigiza nkana, ntabwo aba abyikoresha, ibyishimo biba byamusabye umutima!
–ni ikimenyetso kigaragaza ko akwishimiye kandi agukunze. Ni ubona usweye umugore agataka, akiriza, uzamenye ko agukunda.
–aba yaryohewe. Iyo umuntu ababaye arataka yakwishima agataka cyangwa agaseka-umukobwa ashobora guseka murimo kubikora- cyangwa agakora ikintu kigaragaza ko yishimye)
–kuniha no kwiriza ni uburyo bwo guhumeka umuntu yitsa cyane kugira ngo aturize mu maboko y’umukunzi we, akomeze kugira umushyukwe-ubushake bwo guhuza igitsina bugume ku rwego rwo hejur; kandi aryoherwe n’igitsina (abantu baryoherwa n’igitsina cyane iyo batuje kandi baruhutse! Iyo badatuje hari ikibirunkana ntikibaryohera baba bafite ibindi bintu ku mutima.)
–ni icyubahiro aba aguhaye! ni uburyo bwo kukwereka ko ari umugore (arimo kurira no gutaka) wowe ukaba umugabo(ubugabo bwawe bumumurimo buratuma ataka-akwereka ko nta wabura gutaka umugabo amuri ho! Aba yicishije bugufi, abagabo birabashimisha. Nta washimishwa no guswera igishegabo, cyangwa igiswerabagabo. Iyo umugore aniha, yitakisha, aba akwereka ko atari kimwe muri byo maze kuvuga.
–umugore abyungukiramo! Iyo amaze kukwereka ko ari umugore, umwereka ko uri umugabo, ugakora iyo bwabaga! Ni nk’ikinamico buri muntu aba azi role ye! Bigutera imbaraga bigatuma mwese mugubwa neza.
–Hari ubwo ashobora gutaka ababaye, imboro yawe ndende yarenze uburebure bw’igituba cyangwa wahise ushyiramo atarabishaka neza, ushobora kumva agusabye kuba uretse kandi ni byiza ko muhuza ibitsina muganira kugira ngo umenye uko ahagaze. Niba mudashobora kuganira sinzi n’impamvu murimo guhuza ibitsina!
Umugore ashobora kandi gutaka agaragaza ibyishimo iyo utari bugufi n’abana yagucumita ugasa n’uwiterera hejuru. Iyo arangije uriruhutsa kugira ngo n’umugabo arangize afite ibyishimo.
Abagore baswerwa bacecetse baca intege abagabo ndetse bikavamo kubahurwa.
Iyo umugore atagukunda ntanakubahe uramuswera ntiyirize cyangwa ngo anihe? Urajombagura igiti gikoma iki! Nubona bikubayeho,uzahagarare wibaze. Utunganye ibidatunganye. Hari nubwo ataniha kubera ubujiji, atazi akamaro ka byo nuko bifasha umugabo kugira imbaraga.
HAZA UMUGORE WAWE UYU MUNSI II
Ibanga ni iri
Kugira ngo uhaze umugore wawe hakenewe:
1.Umwuka w’urukundo muri rusange hagati yanyu.
2.Ahantu heza umukunzi wawe yishimiye atanenga
3.Agomba kuba agukunda by’ukuri,nta kangononwa agufitiye ku buryo yemera kukwiha wese ntacyo aguhishe
4.Kuba umugore yumva akunzwe kandi akenewe nawe
5.Kubanza kumukinisha mu magambo no mu bikorwa ku buryo ashyukwa mu gituba hakoroha hakitegura imibonano
6.Umugabo w’umuhanga uzi akamaro ka Rugongo mu guswera
Hari abagore bashobora kurangiza badakubiswe imboro kuri rugongo,bacumiswe gusa,ariko gukubita imboro kuri rugongo inshuro nyishi unayikubaho bituma umugore anyara akanarangiza bitagoranye.
7.Umugore ashobora kurangiza inshuro zirenze imwe mu mubonano umwe.Iyo yabyishimiye,arangiza inshuro ya mbere nyuma y’umunota nk’umwe akaba atangiye kuzamuka ku ya kabiri,gutyo biterwa n’ukuntu yaryohewe n’ubuhanga bw’umugabo mu guswera.
Ibi byangombwa utabyujuje bishobora gutuma udashobora guhaza umugore wawe. Kuko guswera byonyine hari ubwo bitatuma umugore arangiza nta cyo ukoze kuri rugongo, wakoresha imboro, intoki cyangwa umunwa
Muri make:
1.ntugomba kumwihutisha.Itonde.Abagabo akenshi bakunze guhubuka bakaba bararangije bagasiga umugore umushyukwe umumereye nabi.Ibi bishobora gutuma umugore agusambaniraho.
2.ntugomba gushaka ko arangiza vuba,si amarushanwa
3.ganira nawe umubaze aho wakora hakamushimisha cyangwa niba hari ibyo mwahindura kugira ngo birusheho koroha
4.komeza umwuka w’urukundo-ushobora kumubwira uti ndagukunda cheri,uraryoshye,n’bindi ujya uvuga nawe urabizi!
5.reba ko position mufite itabagoye
6.musome cyane umuguyaguye mbere y’uko unatekereza kumwinjizamo imboro yawe.Ubikoze gutya hari nubwo wabona ayifatiye akayishyiramo ni ikimenyetso cyuko watsinze ikizami!
7.igihe utangiye kumusoma no kumukorakora ku gituba ntugahite usimbukira kuri rugongo hari ubwo iba itarafata umurego nawe atarashyukwa ukaba wamubabaza ,ibyiza ni ukumubaza uko yumva amerewe ni icyo ashaka mu kanya mugezemo.
8.ushobora gukoresha amazi yo mu gituba ukagenda ukuba unyereza kuri rugongo,kandi niba ari muri za 40 ushobora gukoresha utuvuta twabigenewe.
9.wibuke ko rugongo ariwo mutima wo kurangiza k’umugore
Ibibazo by’agakingirizo
Mu gihe cyo guswera,imboro y’umugabo igenda iba nini cyangwa nto bitewe n’aho ageze bityo agakingirizo kakaba kanyerera kakavamo,ni byiza ko umugabo abyitwararika,akaba yahindura agakingirizo kamukwiriye,atararangiriza mu mugore niba atari yo gahunda bafite.Na none kandi ni byiza kugira udukingirizo twinshi two kuba twagufasha igihe hari agacitse.Gacitse ukamusohoreramo,ni byiza guhita afata imiti yo kudatwita bitarenze amasaha 72 niba ariko abyifuza,kandi niba hari indwara mutinya kuba mwanduzanyije ni byiza kwipimisha hakiri kare
Mbese ujya uhaza umugore wawe, cyangwa utekereza ko ari igikoresho cyawe cyaremewe kuguhaza no kukurangiriza ibibazo? Niba ushaka ko agukunda by’ukuri jya umuhaza,burya ibyo ukenera nawe arabikenera kandi uzaba wigiriye neza kurusha kuko uzaba urushijeho kugira agaciro mu maso ye.
Guhaza ni uguswera umugore cyangwa umukobwa kugeza arangije. Ni ukuvuga akagera kuri ka kadomo yumva uburyohe bwinshi agasohora.
Kurangiza kw’abagore gutandukanye n’ukw’abagabo.
Abagabo barangiza vuba.Umugore ashobora kumukora ku mboro akaba ararangije,kabone nubwo yaba adakunda uwo mugore.Gusohora k’umugabo biroroshye ni nko gukanda ibuto ,ntaho bihuriye n’urukundo cyangwa kumenyana!,ashobora kugura igituba agaswera agasohora!Ashobora no kureba igishushanyo cy’igituba agasohora.
Bitandukanye n’umugore.
Umugore ntarangiza vuba nko gukanda ibuto.Ntibizagutangaze n’ubona umugore cyangwa umukobwa mubikorana atinze kurangiza.Jya witegereza hari ubwo uba utujuje ibyangombwa,usibye ko ashobora no kukugirira impuhwe akakwereka ko yarangije nyamara bikiri kure cyane!
Ubundi umuryango uzana umukozi w’umukobwa (abenshi bakunze kwita umuyaya) kugira ngo afashe urugo imirimo iba yabaye myinshi nko kurera abana , gufura, guteka n’ibindi. Ariko hari igihe kigera, umwana w’umukobwa agasabwa gufasha umuryango mu bitaramuzanye-agasabwa igituba n’umugabo.
Ni iyihe mpamvu itera umugabo gusaba igituba umuyaya, ni gute byakwirindwa. Muri iyi nkuru ndatekereza kuri iki kibazo cy’ingutu cyugarije ingo zitari nke.
IMPAMVU ZITURUKA KU BAGORE
1.umugore ashobora kuba afite akamenyero ko kwima umugabo. Hari abagore bamara kubona bashikamye mu rugo bakareba umugabo nk’ikimbwa ihaze.Umugabo yagira ati”hindukira”ati “mvaho ndiruhiye, ndimo gusinzira”
2.abagore benshi bamara gushaka ntibakomeze kwiyitaho no kwisukura nk’uko babikoraga bakiri iwabo, bakifata uko babonye ku buryo gutera umugabo appetit biruhanya ho gato
3.Hari igihe umugore aba ari we utunze urugo bityo agatekereza ko afite agaciro mu rugo kurusha umugabo ,ibi bigatuma asuzugura umugabo
IMPAMVU ZITURUKA KU BAGABO
1.Rimwe na rimwe impamvu umugabo yimwa igituba bituruka kuri we. Nta mugore uyobewe icyamukuye iwabo. Hari abagabo batekereza ko umugore ari igikinisho cy’igitsina uhirika hasi ukurira nk’uwurira igare. Hari abagabo bava mu kabari n’ijoro banuka inzoga n’amatabi mu gicuku ati “hindukira”Abagabo bagomba kumenya ko abagore badashimishwa n’igitsina batiteguye, batanabonamo inyungu.
2.Ingeso y’ubusambanyi.Hari abagabo bakunda igituba cy’uwo ari we wese bityo akaba ari ibyiza kuba hari ikindi gituba hafi aho
1.Hari igihe umuyaya ubwe yihigira umugabo, akarushanya na nyirabuja kurimbira umugabo.Agahora yikoresha ibintu bishobora kugusha umugabo.
2.Ubwoba bw’umuyaya. Umuyaya ashobora gutinya kwirukanwa ku kazi akemera agatanga igituba
INGARUKA MBI MU GUSWERA
UMUYAYA
1.Umugabo asuzuguza umugore we mu maso y’umuyaya
2.umugabo aba yitesheje agaciro
3.Urugo rushobora gusenyuka
4.Kwandura indwara z’ibitsina nk’ INDWARA YA SIDASIDA n’imitezi
UBURYO BWO KUBYIRINDA
1.Mugore ita ku mugabo wawe. Muhe igituba Muhe igituba aho agishakiye hose. Wimurakaza ngo utume atekereza ku muyaya, abagabo bamwe ni abanyantege nke. Musobanurire mu rukundo uko uba wumva umerewe igihe akikwatse utameze neza kugira ngo yisubireho.
2.Mugore ifate neza,isukure. Abagabo bakunda abagore biyitaho. Bwa bwiza bwawe umugabo aracyabukeneye. Cyangwa uragira ngo ajye kubuhiga ahandi!
3.Mugabo menya ko umugore atari ingamiya yawe. Menya kumusaba no kumushimisha
4. Menya ko umuyaya ari umukozi atari umugore wawe. Tunga imboro yawe hirya!
5.Muyaya,waje gushaka akazi ntiwaje gushaka umugabo no gusenya ingo z’abandi.


text:
"Ntimuhagarike imitima yanyu, mwizere Imana nanjye munyizere. Mu rugo rwa Data harimo amazu menshi: iyaba adahari mba mbabwiye, kuko ngiye kubategurira ahanyu" -Yohana 14:1-2.
Kuwa kane w’icyumweru gishize, tariki ya 18/06/2015 Itorero ryo mu gihugu cya Isirayeli, ryo kubutaka butagatifu aho bivugwa ko Yesu yakoreye igitangaza cyo guhaza abantu basaga ibihumbi 5, ryagabweho igitero n’ abantu bivugwa ko ari abayahudi batemera Yesu Kristo, barahatwika.
Ubu noneho muri iki gihugu, abakristo bafite ubwoba ko bashobora gukomeza kugabwaho ibitero. Cyane cyane baratinya abayahudi batemera Yesu. Ibi ni nyuma yuko mu cyumweru gishize, ahantu abakristo bafata nk’ahatagatifu ku itorero rya Tabgha hagabwe igitero. Aha niho bivugwa ko Yesu yaba yarakoreye ibitangaza byinshi harimo n’icyo guhaza abantuibihumbi 5.
Itangazo ryashyizwe ahagaragara n’umuryango Aid to the Church in Need, rivuga ko umwe mu bayahudi batemera Kristo yavuze ati "Ibintu byose by’amanjwe ntituzabyihanganira." Ibi kandi byakwirakwijwe hose, no ku rusengero abakristo basengeramo.
Umwe mu bayobozi b’ itorero rya gikristo muri iki gihugu yavuze ko, nyuma y’ igitero cyagabwe kuri uru rusengero, hari amakuru avuga ko aba bayahudi batemera Kristo bari gutegura ibindi bitero bizibasira cyane abakristo.
Yagize ati "Habayeho ubugome bukabije, bwakozwe n’aba bahakanyi. Byatangiye rutoruto bigenda bizamuka, bigera ku gufata umuriro kuri ubu ushobora gutwika, ukanangiza byinshi harimo n’impfu z’abantu. Ubu noneho dushobora kwibaza, mbese ni iki kizakurikiraho?" Ndatekereza ko ibi bikorwa by’ ubugome biri gukorwa n’ itsinda rito cyane. Sinashyira abanya Isirayeri bose mu gatebo kamwe, mu gihe harimo bamwe bakunda amahoro n’ ubwumvikane, ariko hari n’ abandi b’ intagondwa bashaka ko undi muntu utari umuyahudi abaho. Mfite ubwoba kuko aka gatsiko k’ abantu bameze gutya karimo kwiyongera cyane kandi ari nako ubugome bwabo bwiyongera. Inyubako nyinshi zirimo iy’ urwibutso, ingoro y’ amateka, n’ icyumba cy’ inama by’ abakristo byari ku rutonde rw’ ibigomba gusenywa nk’ uko bagenje inzu y’ ibitabo n’ urusengero."
Umukuru w’ igihugu cya Isirayeli Reuven Rivlin yavuze ko adashyigikiye ibikorwa nk’ ibyo by’ubugizi bwa nabi. Agaragaza ko ubutaka butagatifu bukwiye kuba ubw’abantu bose ntavangura.Ndetse avuga ko ibikorwa by’ubugome n’ubushotoranyi kubijyanye n’ubutaka butagatifu n’ahantu ho gusengera, ari amakosa abangamira uburenganzira bwa muntu, nk’ igihugu badashobora kwihanganira.


text:
ISOMO RYA MBERE
Isomo ryo mu ibaruwa ya mbere Mutagatifu Pawulo Intumwa yandikiye Abanyakorinti (1 Kor 15, 12-20)
Bavandimwe, 12ubwo hamamazwa ko Kristu yazutse mu bapfuye, bishoboka bite ko bamwe muri mwe bavuga ko abapfuye batazazuka ? 13Niba abapfuye batazazuka, Kristu na we ubwo ntiyazutse. 14Niba kandi Kristu atarazutse, ibyo twigisha nta shingiro, n’ukwemera kwanyu gufashe ku busa. 15Bikaba ndetse twaba abahamyabinyoma b’Imana, kuko twemeje ko yazuye Kristu kandi itaramuzuye, niba ari byo ko abapfuye batazuka. 16Koko niba abapfuye batazuka, na Kristu ubwo ntiyazutse. 17Kandi niba Kristu atarazutse, ukwemera kwanyu ni amanjwe, mukaba mukiri mu byaha byanyu. 18Bityo rero, n’abapfuye bizeye Kristu barayoyotse. 19Niba kwizera kwacu guhagarariye kuri ubu bugingo gusa, twaba dukwiye kubabarirwa bitambutse abandi bose. 20Oya kandi, Kristu yazutse koko mu bapfuye, aba umuzukambere mu bapfuye bose.
ZABURI (Zab 17 (16), 1, 6-7, 8.15)
Inyik/ Nyagasani, igihe kizaza maze tubone ikuzo ryawe.
Uhoraho, ndenganura !
Nyumva wite ku maganya yanjye ;
tega amatwi isengesho ryanjye,
ridaturutse ku munwa ubeshya.
Mana yanjye, ndakwiyambaza kuko unyumva ;
ntega amatwi wumve ibyo nkubwira !
Garagaza impuhwe zawe zahebuje,
wowe ukiza abiringira ububasha bwawe,
bagahonoka batyo abahagurukiye kubarwanya.
Urandinde nk’imboni y’ijisho ryawe,
umpishe mu gicucu cy’amababa yawe.
Naho jyewe birakwiye ko nzareba uruhanga rwawe ;
ninkanguka, nzanyurwa n’uburanga bwawe.
IBANGONDIRIMBO RIBANZIRIZA IVANJILI (Mt 11, 25)
Alleluya Alleluya.
Uragasingizwa Dawe, Mutegetsi w’ijuru n’isi,
wowe wahishuriye abaciye bugufi amabanga y’Ingoma yawe.
Alleluya.
IVANJILI
+ Luka (Lk 8, 1-3)
Muri icyo gihe, 1Yezu ashyira nzira azenguruka imigi n’insisiro, yamamaza Inkuru Nziza y’Ingoma y’Imana. Ba Cumi na babiri bari kumwe na we. 2Hari kandi n’abagore bamwe bari bakijijwe roho mbi n’izindi ndwara ; barimo Mariya bise Madalena wari warameneshejwemo roho mbi ndwi ; 3Hari na Yohana muka Shuza umunyabintu wa Herodi, na Suzana n’abandi benshi babafashishaga ibintu bari bafite.


text:
ISOMO RYA MBERE
Umuhanuzi Izayi (Iz 55, 10-11)
Uhoraho avuze atya: 10Nk’uko imvura n’urubura bimanuka ku ijuru, ntibisubireyo bitabobeje ubutaka, bitabumejejeho imyaka kandi ngo biyikuze, ngo bihe umubibyi imbuto n’ifunguro rimutunga, 11ni na ko ijambo risohotse mu munwa wanjye: ritangarukaho amara masa ritarangije ugushaka kwanjye, ngo risohoze icyo naritumye.
ZABURI (Zab 34 (33),4-5,6-7,16-17,18-19)
Inyik/ Uhoraho akiza intungane amagorwa yazo yose.
Nimwogeze Uhoraho hamwe nanjye,
Twese hamwe turatire izina rye icyarimwe.
Nashakashatse Uhoraho, aransubiza,
nuko ankiza ibyankuraga umutima byose.
Abamurangamira bahorana umucyo,
mu maso habo ntiharangwa ikimwaro.
Umunyabyago yaratabaje Uhoraho aramwumva,
maze amuzahura mu magorwa ye yose.
Amaso y’Uhoraho ayahoza ku bantu b’intungane,
Amatwi ye agahora yitaye ku maganya yabo.
Uhoraho ashyamirana n’abagiranabi,
kugira ngo azimanganye ku isi icyatuma babibuka.
Intungane ziratabaza, Uhoraho akazumva,
maze akazikiza amagorwa yazo yose.
Uhoraho aba hafi y’abafite umutima washengutse,
akaramira abafite umutima wihebye.
IBANGONDIRIMBO RIBANZIRIZA IVANJILI (Rom 8,15)
Uragasingizwa Nyagasani, Mwana w’Imana Nzima!
Roho twahawe itugira abana bishingiwe kibyeyi,
igatuma dutera hejuru tuti «Abba ! Data!»
Uragasingizwa Nyagasani, Mwana w’Imana Nzima!
IVANJILI
Matayo (Mt 6, 7-15)
Muri icyo gihe, abigishwa bari bateraniye iruhande rwa Yezu ku musozi, maze arababwira ati 7«Igihe musenga ntimugasukiranye amagambo nk’abatazi Imana, bibwira ko amagambo menshi ari yo atuma bumvwa neza. 8Ntimukagenze nka bo; kuko So azi neza icyo mukeneye, na mbere y’uko mukimusaba. 9Mwebwe rero mujye musenga mugira muti: Dawe uri mu ijuru, izina ryawe ryubahwe, 10Ubwami bwawe nibuze, icyo ushaka gikorwe mu nsi nk’uko gikorwa mu ijuru. 11Ifunguro ridutunga uriduhe none. 12Utubabarire ibicumuro byacu, nk’uko natwe tubabarira abaducumuyeho. 13Ntudutererane mu bitwoshya, ahubwo udukize ikibi. 14Koko nimubabarira abantu amakosa yabo, So wo mu Ijuru na We azabababarira ayanyu. 15Naho nimutababarira abantu, na So ntazabababarira amakosa yanyu.»


text:
Mbonyicyambu Israel umuhanzi ukunzwe mu indirimbo zo kuramya no guhimbaza Imana, yongeye gukora igitaramo cy’amateka ubwo yamurikaga album ye ya kabiri yise ‘Intashyo’. Iki gitaramo cyitabiriwe n’ibihumbi by’abantu benshi cyane.
Ku mugoroba wo kuri iki Cyumweru, tariki 10 Ukuboza 2017 nibwo Israel Mbonyi yakoze igitaramo cyo kumurika albumye ya kabiri.
Iki gitaramo kikaba cyarabereye mu ihema rya Akagera Hall muri Kigali Conference & Exhibition Village, hahoze hitwa Camp Kigali.
Abitabiriye iki gitaramo batangiye kuhagera hakiri kare ku buryo ahagana saa kumi n’imwe umuhanzi wa mbere yari atangiye kuririmba. Umuhanzi Luc Buntu niwe wabimburiye abandi baririmbye ku gera ku rubyiniro, yinjiza abantu mu mwuka wo kuramya yishimirwa na benshi mu ndirimbo zitandukanye yaririmbye.
Yakurikiwe na Patient Bizimana wagiyeho nyuma y’umudiho n’ubuhanga bwerekanywe n’abacuranze muri iki gitaramo bifashishije ibyuma nka Guitar na Saxophone byanyuze imbaga. Patient Bizimana yavuze ko igitaramo cya Mbonyi n’uburyo cyitabiriwe ari umugisha ku bahanzi bose bo mu Rwanda.


text:
Ingingo ya 1
: Nshingiye ku ngingo ya 511, 512,513, na 514 z’Igitabo cy’Amategeko ya Kiliziya Gatolika (Code de Droit Canonique), jyewe Musenyeri Smaragde MBONYINTEGE, Umushumba wa Diyosezi ya Kabgayi, nshyizeho Inama ya Diyosezi Ishinzwe Iyogezabutumwa Rusange.
Ingingo ya 2
- A. Icyo ari cyo n’inshingano zayo.
: Inama ya Diyosezi Ishinzwe Iyogezabutumwa Rusange ni inama ngishwanama y’Umwepiskopi mu birebana cyane cyane n’iyogezabutumwa, iyobokamana, amasakramentu n’indi mirimo y’ubutumwa muri Diyosezi. Ifite inshingano zo gusuzuma no kwiga ibibazo bijyanye n’umurimo w’iyogezabutumwa muri Diyosezi, ikabitangaho ibitekerezo. Ku buryo bw’umwihariko, ifasha Umwepiskopi n’ ubuyobozi bwa Diyosezi gutegura no gushyiraho gahunda ngenderwaho y’umurimo w’iyogezabutumwa ya buri mwaka cyangwa y’ikindi gihe kirekire cyagenwe, cyangwa gishobora kugenwa.
Ingingo ya 3: Mu kwiga ibyo bibazo, iyo bibaye ngombwa Inama ya Diyosezi Ishinzwe Iyogezabutumwa Rusange ishobora kwifashisha komisiyo cyangwa servisi za Diyosezi zirebana nabyo mu nshingano zazo, zikabanza kubyiga neza zikabinononsora. Iyo izo komisiyo cyangwa servisi zimaze kwiga ibyo bibazo zikayiha ibitekerezo, Inama ya Diyosezi ishinzwe Iyogezabutumwa Rusange ibiheraho igashyikiriza Umwepiskopi wa Diyosezi imyanzuro n’ingamba yaheraho agena imirongo-ngenderwaho n’amabwiriza bigomba kwitabwaho muri gahunda y’Iyogezabutumwa ya Diyosezi yose.
Ingingo ya 4
: Inama ya Diyosezi Ishinzwe Iyogezabutumwa Rusange ni yo ifasha Umwepiskopi wa Diyosezi gukurikirana ishyirwa-mu-bikorwa rya gahunda-ngenderwaho, amabwiriza n’ingamba byemejwe muri gahunda y’Iyogezabutumwa ya Diyosezi. Ibyo ibikora ifatanyije n’abapadiri bo mu maparuwasi, servisi n’izindi nzego zifite uruhare mu murimo w’Iyogezabutumwa muri Diyosezi (imiryango y’abihayimana, abayobozi b’amashuri, Caritas ya Diyosezi, abayobozi b’ibigo nderabuzima bya Diyosezi, Economat ya Diyosezi, etc…).
Ingingo 5
- B. Abayigize n’imikorere yayo.
: Inama ya Diyosezi Ishinzwe Iyogezabutumwa Rusange igizwe n’abakristu gatolika basangiye kandi bunze ubumwe na Kiliziya Gatolika mu kwemera. Iyo nama igizwe n’bapadiri, abihayimana, cyane cyane n’abakristu b’abalayiki bahagarariye abandi. Bashyirwaho hakurikijwe amabwiriza y’Umwepiskopi wa Diyosezi. Igihe bibaye ngombwa, Umwepiskopi ashobora guhindura aya mabwiriza akagena abandi bakongerwa cyangwa bakurwa ku rutonde rw’abagize inama.
Ingingo ya 6: Abagize Inama ya Diyosezi Ishinzwe Iyogezabutumwa Rusange batoranywa ku buryo buri cyiciro cy’abakristu bagize Diyosezi gihagarariwa, ibyo bigakorwa hitaweho by’umwihariko uturere tw’iyogezabutumwa (doyennés) n’ibyiciro bitandukanye by’abakristu uko bagiye bagira uruhare rugaragara mu mirimo y’ iyogezabutumwa muri Diyosezi, hirya no hino mu maparuwasi, mu mashuri, mu makomisiyo, no mu yandi maservisi ya Diyosezi. Inyandiko y’Umwepiskopi wa Diyosezi ya Kabgayi igena urutonde rw’abagize Inama ya Diyosezi Ishinzwe Iyogezabutumwa Rusange turayisanga ku mugereka w’aya mabwiriza.
Ingingo ya 7: Abakristu batoranywa kujya mu Nama ya Diyosezi Ishinzwe Iyogezabutumwa Rusange bagomba kuba ari abantu bafite ukwemera gukomeye, bafite imyitwarire myiza y’intangarugero kandi barangwa n’ubushishozi n’ubunyangamugayo mu mibereho no mu mikorere yabo.
Ingingo ya 8: Inama ya Diyosezi Ishinzwe Iyogezabutumwa Rusange igizwe n’inzego ebyiri, ari zo: inama rusange n’inama ya biro. Inama rusange igizwe n’urutonde rw’abagenwa bagashyirwaho n’amabwiriza y’Umwepiskopi wa Diyosezi. Inama ya biro igizwe n’abantu batandatu batorwa mu bagize inama rusange. Abo ni: umuyobozi wayo akaba ari nawe ukuriye akanayobora Inama rusange.(we ntatorwa ahubwo ashyirwaho n’Umwepiskopi wa Diyosezi), umuyobozi wungirije ugomba kuba umulayiki,, umwanditsi n’abajyanama batatu. Abo bantu batandatu iyo bamaze gutorwa, bitoramo nabo umwanditsi w’inama ya biro akaba n’umwanditsi w’inama rusange ya Diyosezi y’Iyogezabutumwa. Abandi basigaye baba abajyanama b’inama ya biro. Inama ya biro ifite inshingano yo gutegura inama rusange,no gukurikirana ku buryo bwa hafi ishyirwa mu bikorwa rya gahunda z’iyogezabutumwa zemejwe.
Ingingo ya 9: Inama rusange iterana byibuze kabiri mu mwaka, na buri gihe cyose bibaye ngombwa. Inama ya biro iterana byibuze kane mu mwaka na buri gihe cyose bibaye ngombwa.Inama rusange n’inama ya biro zitumizwa na Perezida wazo. Iyo Perezida w’inama ya biro cyangwa w’ inama rusange atabashije kuboneka, inama itumizwa n’umwungirije akanayiyobora.
Ingingo ya 10: Inama ya Diyosezi Ishinzwe Iyogezabutumwa Rusange ishyirwaho ikamara igihe cy’imyaka itatu. Nyuma y’iyo myaka itatu, Umwepiskopi wa Diyosezi ashobora kongerera igihe abayigize, cyangwa agashyiraho abandi babasimbura, batoranywa muri bya byiciro by’abakristu byavuzwe haruguru mu ngingo ya gatandatu.
Ingingo ya 11: Kugira ngo Inama ya Diyosezi Ishinzwe Iyogezabutumwa Rusange ibashe gukora neza kandi imirongo ngenderwaho n’ingamba zemejwe ku rwego rwa Diyosezi bibashe kumanuka kugera ku nzego zose z’abakristu, mu miryangoremezo no mu ngo, hazashyirwaho no muri buri karere k’iyogezabutumwa (doyenné), Akanama gashinzwe Iyogezabutumwa. Inshingano zako ni ugufasha Inama ya Diyosezi Ishinzwe Iyogezabutumwa Rusange gukurikirana ku nzego zo hasi ishyirwa mu bikorwa rya gahunda y’iyogezabutumwa yatanzwe. Ako Kanama gafite inshingano yo kwakira gahunda, imirongo-ngenderwaho n’amabwiriza bigomba kwitabwaho muri gahunda y’iyogezabutumwa yatanzwe na Diyosezi, noneho kakiha inshingano n’ubutumwa bwo gufasha amaparuwasi yo mu karere kubyinjiza muri gahunda yayo y’iyogezabutumwa. Gashobora no gutanga ibyifuzo bijyanye n’iyogezabutumwa kakabishyikiriza Inama ya Diyosezi ishinzwe Iyogezabutumwa maze ikabisuzuma.
Ingingo ya 12: Kugira ngo Akanama gashinzwe iyogezabutumwa kabashe gukora neza, kagomba kuba gahagarariwe byibuze n’abantu bane ba buri paruwasi, barimo Padiri Mukuru n’umukuru w’Inama Nkuru ya Paruwasi. Abandi babiri bagenwa n’Inama Nkuru ya buri paruwasi. Ni ngombwa ko abahagarariye uturere tw’iyogezabutumwa mu Nama ya Diyosezi y’Iyogezabutumwa Rusange baba mu bagize ako Kanama. Iyo abagize Akanama gashinzwe Iyogezabutumwa bamaze gushyirwaho hakurikijwe uko aya mabwiriza abigena, bemezwa n’Umwepiskopi wa Diyosezi.
Ingingo ya 13: Padiri Mukuru w’akarere k’iyogezabutumwa, ni we Perezida w’Akanama k’Iyogezabutumwa, akaba na perezida wa biro yako. Ni we utumira akanayobora ako Kanana k’iyogezabutumwa. Iyo AKanama kamaze kujyaho, nako kitoramo abantu batandatu bagize biro yako, ari bo Perezida, umwungirije ugomba kuba umulayiki, umwanditsi n’abajyanama batatu. Usibye Perezida udatorwa, abandi bagize biro y’Akanama batorwa n’Akanama rusange k’Iyogezabutumwa. Abagize biro y’Akanama k’Iyogezabutumwa iyo bamaze gutorwa, nabo bitoramo umwanditsi w’inama ya biro, akaba ari nawe uba umwanditsi w’inama rusange y’Akanama k’Iyogezabutumwa. Abagize biro y’Akanama k’Iyogezabutumwa ni bo bategura inama rusange yako, bakanakurikirana by’umwihariko uburyo gahunda y’iyogezabutumwa ya Diyosezi ishyirwa mu bikorwa mu maparuwasi atandukanye y’akarere kabo k’iyogezabutumwa.
Ingingo ya 14: Akanama gashinzwe Iyogezabutumwa gaterana byibura kabiri mu mwaka, n’ikindi gihe cyose bibaye ngombwa. Inama ya biro yako yo iterana byibuze kane mu mwaka n’ikindi gihe cyose bibaye ngombwa. Inama rusange n’inama ya biro y’Akanama k’Iyogezabutumwa zitumizwa na Perezida. Iyo Perezida w’inama ya biro cyangwa w’ inama rusange atabashije kuboneka, inama itumizwa n’umwungirije akanayiyobora.
Ingingo ya 15: Ku rwego rwa Paruwasi, Padiri Mukuru n’Inama Nkuru ya Paruwasi ni bo bafite inshingano zo gukurikirana no gushyira mu bikorwa gahunda-ngenderwaho yemejwe n’Inama ya Diyosezi ishinzwe Iyogezabutumwa
Ingingo ya 16: Imyanzuro y’Inama ya Diyosezi Ishinzwe Iyogezabutumwa Rusange ishyikirizwa Umwepiskopi akayisuzuma, yamara kuyemeza cyangwa kuyikorera ubugororangingo ikabona gutangazwa no gushyirwa mu bikorwa. Umwepiskopi ashobora igihe cyose kuza mu nama rusange cyangwa ya biro y’Inama ya Diyosezi Ishinzwe Iyogezabutumwa Rusange akagira icyo ayunguraho. Ashobora no kuza mu nama y’Akanama gashinzwe iyogezabutumwa ku rwego rw’Akarere k’Iyogezabutumwa.
Ingingo ya 17: Gahunda ngenderwaho y’iyogezabutumwa ya Diyosezi igenerwa igihe izamara. Inama ya Diyosezi Ishinzwe Iyogeza Rusange ifite inshingano zo gukurikirana uko ishyirwa mu bikorwa; ifite n’inshingano zo gukora isuzuma risesengura uko yitabiriwe mu gushyirwa mu bikorwa mu nzego zose za Diyosezi mu gihe cyari cyaragenwe. Iyo iryo suzuma rirangiye, gahunda yagenderwagaho igasozwa, Umwepiskopi wa Diyosezi ashobora gushyiraho iyindi gahunda- ngenderwaho y’iyogezabutumwa igomba kuzitabwaho mu gihe agena akurikije uburemere bwayo. Bitewe n’uburyo gahunda-ngenderwaho y’iyogezabutumwa y’igihe kirangiye yashyizwe mu bikorwa, Umwipiskopi ashobora gusaba ko hari ingingo z’iyogezabutumwa zakomeza kwitabwaho no kunonosorwa birushijeho muri gahunda y’ingengabihe ikurikiyeho.
Ingingo ya 18: Ku bindi byaba bitasobanuwe mu ngingo zimaze kuvugwa haruguru, hakurikizwa Amategeko ya Kiliziya Gatolika (Code de Droit Canonique) cyane cyane uko tuyasanga mu ngingo 511,512,513,514, kimwe n’andi mabwiriza y’Umwepiskopi cyangwa y’ubundi buyobozi bwa Kiliziya ashobora kubyuzuza.
Bikorewe i Kabgayi, ku wa 30 Mata 2014
+Smaragde MBONYINTEGE
Umwepiskopi wa Diyosezi ya Kabgayi


text:
Ubunebwe ni inshuti y’ubukene, ni umuturanyi twese tudakunda ariko ugerageza kutuba hafi, ikibazo nuko ngo ihene mbi ntawe uyizirikaho iye, buri wese agerageza ku burwanya uko ashoboye uretse ko hari gihe benshi muri twe bitunanira rimwe na rimwe tukabura aho duhera. Bityo rero natwe ntitwakwihanganira kumena ibanga ry’ukuntu umuntu yaburwanya.
Twifashishije lifeoptimizer.org hamwe n’igitabo bita How to manage your time ; dore rero ibinini n’inshinge ugiye kuzajya ufata buri munsi kugeza igihe ukiriye.
1) Gukora imyitozo ngororamubiri : Gukora imyitozo bituma umubiri wawe uhorana imbaraga, igihe cyose bityo bigatuma ubunebwe butagira aho buhera.
2) Kuruhuka neza kandi biri mu rugero : Hari abantu baruhuka bakarengera ugasanga bananiwe kurusha uko bari bameze mbere, kuruhuka neza rero ntukabye biragufasha cyane.
3) Kutiha igihe kinini cyo gutangira gukora igikorwa runaka : Ubundi ikintu kivuna cyane mu buzima ni ugutangira, rero kugirango ubunebwe butagufatirana ihe iminota iri munsi ya 15 kugirango ukore icyo ushaka byaba byiza ibaye 5.
4) Kwishyiramo ko ibintu ukora byihutirwa vuba bishoboka : Uyu muti nubwo urura ariko ni umwe mu myiza.
5) Kureba inyungu zibyo ugiye gukora : Burya iyo umuntu atarabona inyungu zibyo agiye gukora akenshi arabireka, jya ubanza urebe inyungu bigufitiye.
6) Kwiha agashimwe : Niba urangije igikorwa cy’abagabo, ihe ishimwe, ushobora nko kwijyana kurya ibiryo biryoshye muri Restaurent cyangwa ukigurira agacupa!!
7) Kugerageza gushaka aba mufatanya.
8) Gushyira igikorwa cyawe mu byiciro igihe ari kinini, ikindi ukore ikintu kimwe ukirangize ufatire ikindi, gutyo gutyo, nushaka gukorera ibintu byose icya rimwe akenshi bizakunanira cyangwa ubikore nabi.
9) Gerageza guhindura igikorwa nk’ikintu kigushimisha aho kumva ko ari ikintu gikomeye.
10) Kurebera ku bandi : Reba ibyo abandi bakora n’ibyo bagezeho kugirango bigutere umwete n’imbaraga ndetse biguhe n’ikitegererezo.
Reba Video
Inama 10 zo Kurwanya Ubunebwe
Ubunebwe ni inshuti y’ubukene, ni umuturanyi twese tudakunda ariko ugerageza kutuba hafi, ikibazo nuko ngo ihene mbi ntawe uyizirikaho iye, buri wese agerageza ku burwanya uko ashoboye uretse ko hari gihe benshi muri twe bitunanira rimwe na rimwe tukabura aho duhera. Bityo rero natwe ntitwakwihanganira kumena ibanga ry’ukuntu umuntu yaburwanya.
at 2:52:00 PM


text:
- Kutagira icyo ukora na mba
- Gukora icyo utagomba gukora ;
- Gukora icyo umutima ukubuza
- Kwimurira ejo icyo wagombye gutunganya uyu munsi ;
Tumaze kumenyera imvugo ngo “Time wasted never comes back”, cyangwa se “Time is money” iyi ikaba ikoreshwa ahanini mu guhwitura abantu ngo boye kwangiza umwanya wabo, aho agaciro k’igihe kagereranywa mu buryo bw’amafaranga.
Bene izi mvugo zerekana akamaro ko kubaha no gukoresha neza igihe, nyamara hari bamwe batabikozwa bitwaza ko “igihe atari cyo kibagenga ahubwo aribo bakigenga.” Buri wese ufite bene iyo myumvire imuhesha isura mbi, we, umuryango we ndetse icyo kinegu kikaba cyakwira no ku mugabane wose (African time).
Igihe rero gitakazwa mu buryo butandukanye, bukaba bubumbatiwe n’ingingo enye ziribusobanurwe muri iyi nyandiko.
1. Kutagira icyo ukora na mba
Umuntu ni ikiremwa gifite ubwonko bufite ubushobozi bwo gusesengura ndetse no guhimba gusumbya ibindi biremwa. Ubu bushobozi butuma umuntu abasha gukora ibintu bitandukanya mu mwanya umwe kandi ntihagire icyangirika.
Iyo wiryamiye cyangwa ukiyicarira ntacyo ukora uba upfusha ubusa ubwenge bwawe ari nako utakaza umwanya wawe, kuko byanze bikunze hari icyo uba ugomba gukora ariko ukacyirengagiza.
Kwiberaho ntacyo ukora ntabwo byakwitirirwa kuruhuka kuko burya haruhuka uwakoze kandi nabyo ni ingenzi.
2. Gukora icyo utagombaga gukora
Ushobora kubyuka ugatondekanya gahunda zawe z’umunsi wenda uti : "ngiye gukora sports, njye ku isoko nyuma njye gusura abantu". Nuko ugakora sports, ukajya ku isoko ubundi gusura abantu ukabyihorera ukabisimbuza kujya kwiga. Iyo uhinduye gahunda nta mpamvu igaragara ibiguteye uba utakaje umwanya wawe kuko uba uyikoze atari igihe cyayo.
3. Gukora icyo umutima ukubuza
Igihe cyose ugiye gukora ikintu umutima ukakubuza ariko ukanga ukagikora, nta nyungu cyangwa ibyishimo birambye ukuramo kuko iteka umutima ukubuza ikidakwiye. Nta kabuza rero uba utakaje umwanya kuko haba hari ikindi wakora kikubaka cyangwa se kikubaka abandi.
4. Kwimurira ejo icyo wagombye gutunganya uyu munsi
Kuba hari icyo wateganyaga gukora muri uyu mwanya nuko ukaguma wibwira ngo uraba ugikora bikageraho “ndaba ngikora” ihinduka “nzaba ngikora” ; ni umuco mubi utari ukwiye kuranga “uwitwa umuntu” wese. Iyo urebye nabi biba karande bikadindiza ibikorwa byawe ntugire icyo ugeraho.
Ntibikwiye na gato kwimurira ejo icyo watunganya uyu mwanya kuko uba utazi uko ejo hazaramuka. Biba byiza iyo igikorwa cyose uko kingana kose gikorwa mu mwanya wayo kuko birinda ubunebwe bikanatanga agahenge.
Ngubwo bumwe mu buryo dutakazamo umwanya, ni uburyo bugaragara ko bworoshye gukosora nyamara kuri bamwe bwabaye ingeso. Burya ik’ingenzi ni ukubaha igihe cyawe ukubaha n’icya mugenzi wawe kuko igihe ni byose !
Reba Video
Uburyo 4 Umuntu Atakazamo Igihe
- Kutagira icyo ukora na mba
at 1:38:00 PM
Labels: imibereho


text:
Ntawaba umusirikare igisivile kitaramuvuyemo. Niyo mpamvu abifuza kuba abasirikare bakoreshwa amafunzo akomeye agamije kubahindura. Iyo umuntu abaye umusirikare ntaba akiri umusivile kandi iyo avuye mu gisirikare aba abaye umusivile. Impamvu ni uko umuntu atabibangikanya, ubwo buzima ntibubangikanywa. Ugiye mu gisirikare aba ahebye igisivile kd usubiye mu gisivile aba asezereye Igisirikare.
Uko ni ko n’ubukristo n’ubupagani bitandukanye. Uhisemo kimwe aba asezereye ikindi. Ntawabivanga kuko bitajyana.
Uno munsi nafashe umwanya munini ntekereza ku bikorwa by’indashyikirwa abasirikare bakoze mu Rwanda bituma noneho numva umwuga wabo ufite icyo wigisha abakristo aribo basirikare ba Kristo. Nasanze hari ibintu byinshi abakristo bakwigira ku basirikare ba Leta zo mu isi.
Reka mvuge gusa ibintu 7 byamfashije none.
1) Umusirikare arangwa no kubaha. Ubundi kwinjira igisirikare n’ukwiyemeza kuyoboka no kuyoborwa. Umusirikare wese utubaha abamukuriye, utayoborwa na shebuja yitwa inyeshamba, afatwa nk’umugumutsi.
2) Umusirikare nyawe n’umwizerwa. Iyo umusirikare atagaragaje ubwizerwa, aba abaye umwanzi w’igihugu. Nta hagati habaho. Ubaho wizeye ubuyobozi nawe wizewe cg ugakurwaho icyizere. Nta mpu ebyiri zemewe keretse batarakumenya neza. Iyo atizera shebuja aba amurwanya!
3) Abasirikare beza bahora bitoza. Nta na rimwe babaho batitoza. Iyo batitoje gato, bisanga bameze nk’abasivire. Ni ngombwa ko bahugurwa buri gihe kd mu buryo buhoraho. Wanze kwiga cg urambiwe kwiga, uba unaniwe Igisirikare.
4) Abasirikare bahora ku rugamba. Ntabwo badamarara nk’abasivire. Mu bihugu birimo intambara baba ku rugamba, mu bihugu biri mu mahoro, bahora bari maso. Ntibagira ijoro n’amanywa...
5) Baritanga. Ni ibiharamagara. Ntacyo bagomanwa igihugu kugeza aho basabwa kd bemera kwitanga ubwabo. Iyo umuntu agiye ku rugamba, aba yiteguye gupfa. Nicyo gitambo gikomeye umuntu asabwa.
6) Abasirikare bose bagira intwaro kd barazikoresha. Nta musirikare utunga intwaro atazi cg adakoresha!
7) Abasirikare baritandukanya mu buryo bwose: bagira imyenda yihariye, bagira imvugo bahuriraho, batuye ukwabo, ...Muri make ntibivanga. Nyamara abasirikare ba Kristo bo siko benshi bameze. Ibyabo birababaje.
Barivanze (kubatandukanya n’aho bavuye biragoye);
Batunze intwaro badakoresha (intwaro zabo n’iz’imitako, Inkota zabo nzitizikeba- Ijambo ry’Imama";
Nta bwitange bazi (uretse kwitanga ubwabo nta n’ubwo batanga ibyabo mugushyigira umurimo w’Imana). Hehe n’amashimwe? Hehe no kuba ibitambo byera bishimwa?
Bavuye ku rugerero ubu baradamaraye (intambara y’umwuka barayitsinzwe...). Ntawe urara ku izamu...basinzira nk’abasinzi...bagona cyane...amasengesho ya nijoro...wapi!
Kwitoza mu by’umwuka ashwi da. Ntawe usoma ijambo! Barahuze!
Ntabwo bizerwa...ntibakiranukira shebuja, mu gitondo bari mu Bwami bw’Imana ni mugoroba bagateza Satani imbere mu tubyiniriro cg mu tubare;
Ntabwo bubaha Imana yabo. Hari ubutunwa badashaka cyane cyane ubwo kumvira no gukorera Imana mu Itorero. Bariruka inyuma y’ubuhanuzi n’ibitangaza. Abakristo benshi baragumutse. Shebuja yarababuze!
Mbese uracyari umusirikare wa Kristo cg Adui yarakwifatiye? Isuzume!
Bishop Dr. Fidèle MASENGO, Foursquare Church Kimironko


text:
MRS LYDIA PART 11
cyaraho, ndahengereza nitegereje neza mbona bafite imbunda mu ntoki, umutima wahise ukubita ndavuga nti: justin! byarangiye twakerewe! justin nawe ati: mana weee! ubuse barabishe koko!!? njye:…………..
.
PART 11
.
njye: ubwo se wowe ntubona ko…ko ……… ntararangiza, kuvuga birananira ,agahinda karanyica ndaturika ndarira, ndetse ndira neza neza nkumutu ahahinda kagiye guhitana. ubwo justin yaranyitegereje arambaza ati: girumutima ukomeye mn alex, ayo marira urimo kurira subwo…….araravuga ibindi mpita mubwira nti: have sha justin, ntuzi ibyuvuga kabsa!!! justin: ngaho rero ceceka uze tujye kureba imirambo yabo hakiri kare! ubwo twahise duhaguruka twihebye, twerekeza muri yanzu ba willy bari barimo, gusa igitangaje nuko twahageze tugasanga nta nisasu ryigeze riharaswa ndetse dushaka shaka inzu yose tubura umurambo cyangwa umuntu numwe wakomeretse.
.
.
nahise numva ntuje kumutima, akabaraga nakanyamuneza biraza nshaka kumwenyura mpita mvuga nti: justin! ubu ntibyashoboka ko bacitse bose!? justin: kabsa nanjye nibyo ndimo gukeka, gusa byaba ari amahire! njye: ariko nubundi aho bajya hose barahabasanga kuko lydia aracyambaye……… justin ahita avuga ati:reka mbahamagare mbabwire bashake ahantu bata urwo rukomo! njye: ok! sawa bahamagare! justin yafashe telefoni ahamagara willy , tugize nimana willy aba aritabye ati: alloo! ju..justin…….. justin: umva willy murihe mn!? willy nawe ati: justin, niwowe watwohorereje abantu bo kutwica!? justin:hoya hoya ……… atarakomeza willy ahita avuga ati: genda c mn! nawe koko ubaye nka alex, ko ntawundi muntu c waruzi aho turi uretse wowe!!!
.
.
justin: reba igikomo lydia yambaye kukuboko nicyo kirimo gutuma bamenya ahantu muri! willy: yeeeeh! urashaka kuvuga ko kirimo gutuma badukurura bakamenya aho turi se!? justin: yego mn, ahubwo gira vuba ukimukuremo ukijugunye! willy: nukuvuga ko lydia ashaka ko badufata rero!? ubwo numvise willy avuze atyo mpita mbwira justin nti: mubwire ko na lydia atabizi!! justin nawe yahise abibwira willy, willy ati: sawa mwana, urakoze cyane peee! justin: nonese ubu urihe mn, ngo mpagusange!? willy: turi mumodoka nyine, nitumara kuvamo ndakubwira aho udusanga!! justin nawe ati: sawa ntakibazo!
.
.
ubwo njye na justin twasigaye aho twenyine dutegereje ko willy aduhamagara, dusigara tuganira , nibwo naje kumubaza nti: niko se justin….. nawe ati: vuga ndakumva! njye: wowe wigeze ukundaho umukobwa narimwe!? justin nawe ati: reka reka, njye mba numva ntagahunda yabakobwa nifitiye kabsa! njye: eeeh! sha nimbe nawe kabsa, ubu uriturije wowe! justin: ese ko uvuga nkuwo agahinda kishe alex, byagenze bite!? njye: wapi ntakibazo kabsa! justin: cyangwa sha wamukobwa yaguteye indobo mn!? njye: sindobo gusa sha, nasanze afitundi akunda, ese justin kubaze ikibazo!!? nawe ati: mbaza ntaribi!!
.
.
njye: uramutse ukunze umukobwa hanyuma ugasanga harundi wamukunze wabigenza ute kandi wumva umubuze wasara!? justin: hahaha! ariko se ibyo bibazo bibyiki mn alex!? njye: hoya mbwira uko wabigenza! justin: nakora ibishoboka byose nkamwegukana, sinakwemera gutsindwa ngo bamujyane nsigare nkanuye amaso!! njye: hhhm! nonese usanze umuntu wamukunze arinshuti yawe!? justin: umva yewee! nonese we sumuntu,nahangana mpaka ntwaye umukobwa sha! njye: eeeeh! urakoze cyane! justin: ariko mn alex, mbwira ibyawe nawamukobwa kuko ndumva byagukoze ahantu, yaba yarakunze undi musore se winshuti yawe!?
.
.
njye: byihorere sha……. ntarakomeza phone yanjye iba irasonnye, ndebye mbona ni mama umpamagaye, nditaba nti: hallo mama! mama nawe nuburakari bwinshi ati: alex! papa wawe aragushaka murugo nonaha! njye: nonese ko twagiye murugendoshuri!! mama: umva mbese, alex usigaye urumwana mubi, papa wawe aravuze ngo garuka kandi ngo uragira ikintu kibi ukora uramubona! njye: mam….. nshatse kugira icyo mvuga ahita akupa. ubwo nahise menya ko bavumbuye ko nibye imbunda, nkora mumufuka nyikuramo ndayitegereza, kumutima nti:” ese nsubire murugo cyangwa!!!!””. justin we yabonye imbunda ahita yikanga aba arambajije ati: alex! iyo mbunda wayikuyehe!?
.
.
njye: niyapapa nayimwibye ngira ngo nyitwaze gutababara willy kuko numvaga harazamo nintambara!! justin: eheee! njye sibyumva kabsa, papa wawe se afitimbunda ate ahubwo kandi uziko bitemewe!!? ubwo justin yambajije atyo, mbona ntamubwira koko papa aricyihebe, ndamubeshya nti: ntuzi se ko papa yahoze arumukomando!? justin: wapi kabsa,noneho yakoranye na papa wanjye ibyihebe bitaramwica!? njye: sinzi ariko wenda byashoboka ntwamenya! noneho papa wawe yishwe nibyihebe!? justin: yego, gusa sindamenya ngo ninde wanyiciye , mperutse kubaza aho ikirego cya papa kigeze kuri polisi ahubwo mbona bashaka no kunkubita, gusa umunsi nzamenya umuntu wishe papa uzaba ubona uwo ndiwe!
.
.
njye: kabsa nukwihangana justin, nonese…… ntarakomeza, twumva phone ye irasonnye arebye ahita avuga ati ni willy! nanjye nti: mwitabe rero! justin ahita yitaba ati: mwahageze se mn willy!? willy nawe ati: yego ubu turi kuri yanzu twajeho cyagihe njye nawe…….. justin: eee hamwe wambwiye ko mwari mutuye mbere! willy: yego kabsa, niho turi gusa ubanze umenye ko utakurikiwe! justin: yego, ko ari kure se mn willy!? willy : nyine ushake uburyo uhagera! ubwo twahise dusohoka dufata inzira turerekera, ndetse tugenda namaguru bitewe nuko nta modoka yari ihari! tugeze imbere tubona kubikuta bigiye bimanitseho ifoto yumukobwa,ndebye neza mbona ni lydia, justin nawe ati: ni lydia barimo gushakisha, dore bamushyizeho amadolari 200 000 kumubona! njye: ehee! ubu se nibagabo tu!?
justin: banza aribo kabsa, dore banza ari kariya kagabo karimo kumanika ya mafoto!! ndebye mbona ni akagabo gato gato gafite andi mafoto muntoki! twahise tukegera ndakabaza nti: heeeh! bite se ibi urumo kumanika nibiki!? akagab: nanjye nuku mbibona dore ni bariya bagabo banyihereye akaraka! ndebye mbona harabagabo batatu bahagaze hakurya y’umuhanda bamabaye amakote yimikara maremare, ndebye neza mbona ni papa na mekkal nundi mugabo umwe ntazi! ubwoba buranyica mpita nkurura justin turiruka duca muwundi muhanda, ndamubwira nti: aagabo bamushaka ndababonye nibariya! ubwo nibazaga uburyo mama ambwiye ko papa ari murugo kandi mubonye bikanyobera! justin ati: ariko se uriya mbonye si papa wawe!? njye: hoya ntago ariwe, ntiwumvise se ko papa ari murugo,bariya bari bari hahandi mukimara gushimuta lydia!
.
.
justin:eeee! nukuvuga ko barimo kumushaka bimwe bikaze, twihute ahubwo, willy atege indege hakiri kare! ubwo yavuze atyo numva ubwoba buranyishe, ariko sinabimubazaho cyane dukomeza kugenda twiruka dutuza tugeze mugashyamba hirya yumugi! justin ati: kabsa njye ndabona willy nakomeza kwizubaza baramufata! njye: nonese yakoriki !? justin: yararimo kuvuga ngo arashaka kujyana lydia mumahanga, bagacika bakigendera gusa ngo harabura kwemera kwa lydia gusa! ngiye kumubwira agire vuba pee! njye: eheee! ubwo se byashoboka……. justin: ehee! willy ntumuzi sha! ahubwo ngwino tugende dore nihariya kwiriya nzu iri hariya hakurya! ndebye mbona hari inzu nziza cyane idasanzwe ,mbese ubona ariyabakire byahatari, niko guhita mbaza justin: nonese iriya nzu niyo willy yavugaga bari batuyemo!? justin: ehee! ariko ubwo uzi ibintu willy iwabo bamusigiye! willy numikire bimwe birenze sha alex! ubwo ntakindi nongeyeho uretse kumirwa. twarakomeje rero mpaka tuhageze, justin afungura igipangu birumvikana yarazi code zihafungura . twaragiye twinjira munzu imbere dusanga bose bicaye muri salon, lydia na willy bankubise amaso………………..
.ESE WILLY KOKO AZAJYANA LYDIA HANZE!
.LYDIA SE NAMARA KUBONA ALEX BIRAGENDA BITE!
.
NTUCIKWE PART 12……..


text:
Nubwo Yeremiya yakoze imirimo myinshi y’ubutwari yaje kugera aho yitiranya imvugo y’Imana, maze nawe yiyumvisha ko kuba afite isezerano ry’Imana atakagombye guca mu bikomeye nk’ibyo yari agezemo niko kuvuga ngo “Ayii Uwiteka waranshutse nemera gushukwa, undusha amaboko nicyo gituma unsinda, mpindutse urw’amenyo umunsi wose, umuntu wese aranseka.” (Yeremiya 20: 7)
Bene Data umurimo wo gukorera Imana ni umurimo usaba kwihangana, cyane cyane ko utabonekamo umunezero w’ibihe byose, ariko ntabwo ari uko Imana yadushutse ntanubwo ari ukuduhima ngo yange gusohoza ibyo yavuze ahubwo imvugo yayo ni imvugo izimije kandi isobetsemo ubuhanga bwayo bisaba rero ko urushaho kuyegera kugira ngo hato utazatwara ibyayo uko bitari bikaba byanakugusha.
Mwibuke Yohana Umubatiza ni umwe mu bo Yesu Kristo ubwe yatangiye ubuhamya bwiza, yewe nawe ubwe yakoze umurimo ukomeye wo kwamamaza inkuru nziza y’agakiza ndetse agera n’aho ahabwa kubatiza Umwami Yesu ariko nawe yageze muri gereza, cyane ko yumvaga ntacyamuhangara ari kumwe na Yesu, maze amutumaho ati: “mumumbarize ngo mbese ni wowe wa wundi ukwiriye kuza cyangwa dutegereze undi?”
Nyamara Yesu yamusubije agira ati: “Mugende mumubwire ibyo mubonye n’ibyo mwumvise. Umurimo w’Imana uracyakorwa, ibitangaza birakoreka kandi hahirwa uwo ibyanjye bitazagusha.” (Luka 7: 19)
Ariko noneho Uwiteka yakuremye wowe Yakobo kandi akakubumba wowe Isiraheli, aravuga ati: “witinya kuko nagucunguye, naguhamagaye mu izina ryawe uri uwanjye. Nunyura mu mazi nzaba ndi kumwe nawe, nuca no mu migezi ntizagutembana. Nunyura mu muriro ntuzashya, kandi ibirimi by’umuriro ntibizagufata kuko ndi Uwiteka Imana yawe, Uwera wa Isiraheli, Umukiza wawe. (Yesaya 43: 1-3)
Aya ni amagambo y’ubuhanuzi yahanurirwaga ubwoko bw’Abisiraheli, kubwo gucungurwa Imana yabo ari nayo yacu yari ibafitiye. Ubu rero ni ubuhanuzi bukomeye natwe twizereramo tukizera ko Imana yacu izabana natwe mu buzima butandukanye tuba turimo.
Gusa na none n’ubwo iri jambo turyizereramo dutyo kandi koko niko biri, hari igihe usanga abantu bamwe baryigishwa cyangwa bakarifata bijyanye n’amarangamutima yabo bakishyiramo ko kuba ari abakozi b’Imana cyangwa kuba barakijijwe bisobanuye ko bagiye kuba mu mudendezo.
Nyamara si uko biri kuko Imana yashakaga kutubwira ko naho ibigeragezo by’abakiranutsi bizaba byinshi bikamera nk’amazi ahurura, ukaba wageragezwa bikakumerera nk’umuriro ugutwika, udakwiye gutinya. Humura uzabibamo ariko amaherezo niwizera Iyaguhamagaye ko ishobora byose uzabisohokamo amahoro nk’intwari inesheje.
Mu by’ukuri iyi Mana twizeye ntabwo yahindutse iracyadukunda, ndetse yiteguye no kutugirira neza ahubwo birakwiye ngo imvugo yayo tuyisobanukirwe neza rwose, kuko akenshi hari igihe tuyumva nabi bigatuma tuyivovotera tukayishyiraho urubanza, ariko birakwiye ko dusobanukirwa imvugo yayo, ubuzima bwa hano mu isi twazabusoza tutagushijwe n’iby’Imana ahubwo bikatubera inkomezi.
Ijambo ry’Imana muritegurirwa na Rejoice Africa Ministries
Wifuza kugira icyo utubwira ku ijambo ry’Imana usomye, twandikire kuri Email yacu: [email protected]


text:
Iyo mihigo yasinywe tariki ya 1 Ugushyingo 2016, na Dr Vuningoma James, Umunyamabanga Nshingwabikorwa w’Inteko Nyarwanda y’Ururimi n’Umuco na Ntihabose Ismael ku rudande rw’abahanzi dore ko asanzwe ari n’Umuyobozi w’Inama y’Igihugu y’Abahanzi.
Mu kiganiro IGIHE yagiranye n’Umuyobozi w’Urugaga rwa Sinema mu Rwanda, Kwezi John yavuze ko bazakora filimi mpamo ku mateka y’u Rwanda ndetse bakamurika n’ibihangano byabo kuri Jenoside yakorewe Abatutsi mu 1994.
Yagize ati “Twahisemo gukora filimi imwe ndangamateka igaragaza ahantu nyaburanga, turi mu myiteguro ngo uwo mushinga ushyirwe mu bikorwa.”
Kwezi yavuze ko bazatoranya ahantu nyaburanga hari amateka y’u Rwanda bakazakora filimi igaragaza amateka yabo bakayimurikira Abanyarwanda mu gihe cy’umuganura mu mwaka utaha wa 2017.
Iyo filimi izaba igamije gufasha abanyarwanda, barimo abato n’abakuru kumenya amateka y’igihugu cyabo n’ibyakiranze mu gihe cyahise.
Ati “Urugero bamenye Ruganzu yari muntu ki, amateka ye ni ayahe, dushishikajwe nuko Abanyarwanda bamenya ayo mateka yabo.”
Mu bindi bazakora ngo harimo gufata umunsi bakerekana ibihangano byabo bitanga ubutumwa kuri Jenoside yakorewe Abatutsi, umunsi bazateganya ukazajyana no gutanga n’ibiganiro bifite insanganyamatsiko izaba yateganyijwe icyo gihe.
Abahanzi basinye iyo mihigo ni abo mu Rugaga rw’Abakora Ikinamico, Urwenya no Kumurika Imideri, urw’Abanyabugeni urw’abakora Muzika n’urw’ Abanditsi.
Ibindi bikubiye muri iyo mihigo birimo kurangwa n’Indangagaciro na Kirazira by’umuco w’u Rwanda, gukora inama z’ubukangurambaga mu bandi bahanzi, gukora amashusho abiri y’ubugeni, iya Ruganzu Ndoli n’iya Nyirarumaga.
Harimo kandi gukora igihangano cy’ubugeni kigaragaza ubutwari bw’Abana b’i Nyange no gukora igishushanyo kizashyirwa i Nkumba.
Abo bahanzi kandi bahize kuzakora indirimbo esheshatu n’amakinamico abiri akangurira Abanyarwanda gukoresha neza Ikinyarwanda.
Iyo mihigo izashyikirizwa Minisitiri wa Siporo n’Umuco, Uwacu Julienne na Perezida wa Komisiyo y’Itorero kugira ngo bayihamye.
Matovu Josiah, Umukozi Ushinzwe Ikoranabuhanga muri Minispoc yavuze ko iyi Minisiteri yatekereje gukora urutonde rw’ibintu bishingiye ku muco, bityo asaba abayobozi b’abahanzi kuyishyikiriza uko inzego zabo ziyobowe, uko ziteye n’abazigize kugira ngo na byo byinjizwe muri uyu mushinga ukiri mu cyiciro cyawo cya mbere.
Umunyamabanga Nshingwabikorwa w’Inteko Nyarwanda y’Ururimi n’Umuco, Dr Vuningoma James yavuze ko uyu mushinga nurangira uzafasha abahanzi cyane cyane mu rwego rwo kumenyana no kumenya icyo bashaka.


text:
Nyagatare: Byageze ku gicamunsi cy’umunsi wa mbere imurikabikorwa ry’iminsi ibiri ry’abafatanyabikorwa (JAF) ritaratangira
Mu gihe hateganyijwe imurikabikorwa ry’iminsi ibiri kuri uyu wa 23 na 24 Gicurasi 2012, bigeze ku gicamunsi cy’umunsi wa mbere bakiri mu myiteguro kuko ubwo twahageraga mu ma saa tanu bari bakirimo More...
Nyamasheke: Imyiteguro yo kwibuka ku nshuro ya 18 iri kugenda neza.
Kuva ku itariki ya 7 Mata buri mwaka, mu gihugu hose hatangira iminsi ijana yo kwibuka inzirakarengane zazize jenoside yakorewe abatutsi mu 1994. Insanganyamatsiko y’uyu mwaka igira iti:â€KWIBUKA More...
Rwanda : Bamaze iminsi ibiri biga ku buryo ingengo y imari izakoreshwa mu mwaka wa 2012-2013
Abanyamabanga nshingwabikorwa b’uturere tugize Intara y’Uburengerazuba, umuyobozi ushinzwe igenamigambi mu karere, ushinzwe ubworozi ndetse n’ushinzwe ubuhinzi muri buri karere mu tugize Intara More...


text:
IGICE CYA KABIRI
Bibiliya ni igitabo cyaturutse ku Mana
Bibiliya itandukaniye he n’ibindi bitabo?
Bibiliya yagufasha ite guhangana n’ibibazo biguhangayikishije?
Kuki ushobora kwiringira ubuhanuzi bwo muri Bibiliya?
1, 2. Ni mu buhe buryo Bibiliya ari impano ishishikaje twahawe n’Imana?
MBESE ushobora kwibuka igihe incuti yawe magara yaguhaga impano nziza cyane? Nta gushidikanya ko iyo mpano yagushimishije rwose. Ibyo kandi birumvikana, kuko impano igaragaza ko uyiguhaye aha agaciro ubucuti mufitanye. Birumvikana kandi ko washimiye iyo ncuti yawe yakuzirikanye ikaguha impano.
2 Bibiliya ni impano ishimishije cyane Imana yaduhaye, kandi rwose twagombye kwishimira iyo mpano tubivanye ku mutima. Bibiliya ni igitabo gitandukanye n’ibindi kuko itubwira ibintu tutari kuzigera tumenya. Urugero, itubwira ko Imana yaremye ijuru n’isi, ikarema umugabo n’umugore ba mbere. Bibiliya irimo amahame yiringirwa adufasha guhangana n’ibibazo duhura na byo. Idusobanurira uko Imana izasohoza umugambi wayo, igatuma ubuzima burushaho kuba bwiza ku isi. Bibiliya ni impano ishishikaje rwose!
3. Kuba Yehova yaraduhaye Bibiliya bigaragaza iki?
3 Nanone Bibiliya idufasha kumenya uwayiduhaye, ari we Yehova Imana. Kuba yaraduhaye icyo gitabo, bigaragaza rwose ko ashaka ko tumumenya neza. Koko rero, Bibiliya ishobora kugufasha kwegera Yehova.
4. Ni iki kigutangaza ku birebana na Bibiliya zimaze gutangwa?
4 Niba utunze Bibiliya, si wowe wenyine. Bibiliya yuzuye cyangwa ibice byayo, iboneka mu ndimi zisaga 2.600. Abantu basaga 90 ku ijana by’abatuye isi yose bashobora kuyibona. Ugereranyije, buri cyumweru hatangwa Bibiliya zisaga miriyoni! Hacapwe kopi zibarirwa muri za miriyari za Bibiliya yuzuye cyangwa ibice byayo. Mu by’ukuri, nta kindi gitabo wagereranya na Bibiliya.
5. Ni mu buhe buryo Bibiliya ‘yahumetswe n’Imana’?
5 Byongeye kandi, Bibiliya ‘yahumetswe n’Imana.’ (Soma muri 2 Timoteyo 3:16.) Mu buhe buryo? Bibiliya ubwayo ivuga ko “abantu bavugaga ibyavaga ku Mana, kuko babaga bayobowe n’umwuka wera” (2 Petero 1:21). Urugero, umuyobozi ashobora gusaba umunyamabanga we kwandika ibaruwa. Iyo baruwa iba irimo ibitekerezo by’uwo muyobozi n’amabwiriza ashaka gutanga. Ku bw’ibyo, iyo baruwa iba ari iye ntiba ari iy’umunyamabanga we. Mu buryo nk’ubwo, Bibiliya irimo ubutumwa bwaturutse ku Mana; si ubw’abantu bayanditse. Bityo rero, Bibiliya yose ni “ijambo ry’Imana.”—1 Abatesalonike 2:13.
BIBILIYA IVUGA UKURI
6, 7. Kuki kuba ibintu bivugwa muri Bibiliya bihuza ari ibintu bitangaje?
6 Bibiliya yanditswe mu gihe cy’imyaka isaga 1.600. Abayanditse babayeho mu bihe bitandukanye kandi baturukaga mu nzego z’imibereho zitandukanye. Bamwe bari abahinzi, abandi ari abarobyi n’abashumba. Hari n’abari abahanuzi, abacamanza n’abami. Umwanditsi w’Ivanjiri witwa Luka yari umuganga. Nubwo abanditse Bibiliya baturukaga mu nzego z’imibereho zitandukanye, ibyo Bibiliya ivuga birahuza kuva ku gitabo cyayo cya mbere kugeza ku cya nyuma. *
7 Igitabo cya mbere cya Bibiliya kitubwira uko ibibazo by’abantu byatangiye, naho icya nyuma kikagaragaza ko isi yose izahinduka paradizo cyangwa ubusitani bwiza. Bibiliya ivuga amateka y’ibintu byabaye mu gihe cy’imyaka ibarirwa mu bihumbi, kandi byose bifitanye isano n’isohozwa ry’umugambi w’Imana. Kuba ibintu bivugwa muri Bibiliya bihuza ntibyagombye kudutangaza, kuko ari igitabo cyaturutse ku Mana.
8. Tanga ingero zigaragaza ko Bibiliya ivuga ukuri mu birebana na siyansi.
8 Bibiliya ivuga ukuri mu birebana na siyansi. Ivuga n’ibintu abantu bo mu gihe yandikiwemo batari bazi. Urugero, igitabo cy’Abalewi kirimo amategeko yasabaga Abisirayeli ba kera kugira isuku no guha akato umuntu wabaga arwaye indwara yanduza, mu gihe amahanga yari abakikije atari azi ibintu nk’ibyo. Mu gihe abantu bibeshyaga ku birebana n’ishusho y’isi, Bibiliya yo yavuze ko isi ari uruziga cyangwa umubumbe (Yesaya 40:22). Bibiliya yavuze ukuri ubwo yavugaga ko isi ‘itendetse hejuru y’ubusa’ (Yobu 26:7). Birumvikana ariko ko Bibiliya atari igitabo cyigisha siyansi. Ariko iyo igize icyo ivuga ku bintu byo mu rwego rwa siyansi, ibyo ivuga biba ari ukuri. Ese ibyo si byo twagombye kwitega ku gitabo cyaturutse ku Mana?
9. (a) Ni iki kigaragaza ko Bibiliya ivuga amateka y’ukuri kandi yiringirwa? (b) Kuba abanditsi bayo baragiye bavugisha ukuri bigaragaza iki?
9 Nanone Bibiliya ivuga amateka y’ukuri kandi yiringirwa. Inkuru zayo zirasobanutse neza. Zivuga amazina y’abantu, zikanavuga ibisekuru byabo. * Abanditsi ba Bibiliya batandukanye n’abahanga mu by’amateka y’isi badakunda kuvuga uko abantu bo mu bihugu byabo batsinzwe. Abanditsi ba Bibiliya bo bavugishije ukuri, bagera n’ubwo bandika amakosa yabo bwite n’ay’ishyanga ryabo. Urugero, mu gitabo cyo Kubara, Mose yemeye ikosa rikomeye yakoze akarihanirwa (Kubara 20:2-12). Ukuri nk’uko ntigupfa kuboneka mu zindi nkuru z’amateka, ariko ugusanga muri Bibiliya kubera ko ari igitabo cyaturutse ku Mana.
IGITABO KIRIMO UBWENGE BW’INGIRAKAMARO
10. Kuki bidatangaje kuba Bibiliya ari igitabo kirimo ubwenge bw’ingirakamaro?
10 Bibiliya yahumetswe n’Imana kandi ‘ifite akamaro ko kwigisha no gucyaha no gushyira ibintu mu buryo’ (2 Timoteyo 3:16). Koko rero, Bibiliya ni igitabo kirimo ubwenge bw’ingirakamaro. Kigaragaza ko uwacyandikishije yari asobanukiwe neza kamere muntu. Ibyo ntibitangaje kubera ko Umwanditsi wayo Yehova Imana ari we Muremyi. Azi neza uko dutekereza n’uko twiyumva kurusha uko twe tubizi. Nanone Yehova azi icyatuma tugira ibyishimo n’ibyo twagombye kwirinda.
11, 12. (a) Ni izihe nyigisho za Yesu zihebuje ziri muri Matayo igice cya 5 kugeza ku cya 7? (b) Ni ibihe bintu bindi by’ingirakamaro bivugwa muri Bibiliya, kandi se kuki inama zayo zihora ari ingirakamaro?
11 Tekereza inyigisho zihebuje za Yesu ziri muri Matayo igice cya 5 kugeza ku cya 7. Yigishije uburyo bwo kubona ibyishimo nyakuri, guhosha amakimbirane, yigisha gusenga no kubona ubutunzi mu buryo bukwiriye. Amagambo ya Yesu aracyafite imbaraga kandi ni ingirakamaro nk’uko byari bimeze igihe yayavugaga.
12 Bibiliya irimo amahame arebana n’imibereho yo mu muryango, akazi n’imishyikirano tugirana n’abandi. Ayo mahame areba abantu bose kandi inama itanga zihora ari ingirakamaro. Ubwenge dusanga muri Bibiliya bugaragazwa muri make n’amagambo Imana yavuze binyuze ku muhanuzi Yesaya, agira ati “jyewe Yehova ndi Imana yawe. Ni jye ukwigisha ibikugirira umumaro.”—Yesaya 48:17.
IGITABO CY’UBUHANUZI
13. Ni ibihe bisobanuro Yehova yatanze abinyujije ku muhanuzi Yesaya bigaragaza ukuntu Babuloni yari kurimbuka?
13 Bibiliya irimo ubuhanuzi butandukanye, ubwinshi muri bwo bukaba bwaramaze gusohora. Reka dufate urugero. Yehova yahanuye abinyujije ku muhanuzi Yesaya wabayeho mu kinyejana cya munani mbere ya Yesu, ko umurwa wa Babuloni wari kuzarimburwa (Yesaya 13:19; 14:22, 23). Hatanzwe ibisobanuro birambuye byagaragazaga ukuntu uwo mugi wari gufatwa. Ingabo zari gutera Babuloni zigakamya uruzi rwayo maze zikinjira mu murwa zitarwanye. Ariko si ibyo gusa. Ubuhanuzi bwa Yesaya bwavuze n’izina ry’umwami wari kwigarurira Babuloni, ari we Kuro.—Soma muri Yesaya 44:27–45:2.
14, 15. Bimwe mu bintu byavuzwe mu buhanuzi bwa Yesaya ku birebana na Babuloni byasohoye bite?
14 Hashize imyaka igera kuri 200 nyuma yaho, mu ijoro ryo ku ya 5 rishyira iya 6 Ukwakira mu wa 539 mbere ya Yesu, ingabo zakambitse hafi ya Babuloni. Umugaba wazo yari nde? Yari umwami w’Umuperesi witwaga Kuro. Ubwo rero hari hagiye gukurikiraho isohozwa ry’ubuhanuzi bushishikaje. Ariko se koko ingabo za Kuro zari kwigarurira Babuloni zitarwanye, nk’uko byari byarahanuwe?
15 Muri iryo joro, Abanyababuloni bari bakoresheje ibirori kandi bumvaga bafite umutekano bitewe n’inkuta nini zari zikikije uwo murwa. Hagati aho, Kuro yakoresheje ubuhanga ayobya amazi y’uruzi rwanyuraga muri uwo murwa. Amazi yabaye make cyane ku buryo ingabo ze zashoboraga kwambuka n’amaguru zikagera ku nkuta z’uwo murwa. Ariko se ingabo za Kuro zari kurenga zite inkuta za Babuloni? Abanyababuloni bagize uburangare, maze iryo joro barara badakinze inzugi z’amarembo.
16. (a) Yesaya yahanuye ko amaherezo ya Babuloni yari kuba ayahe? (b) Ubuhanuzi bwa Yesaya bwavugaga ko Babuloni yari kuba amatongo bwasohoye bute?
16 Ubuhanuzi bwari bwaravuze ibya Babuloni bugira buti “ntizongera guturwa kandi ahayo ntihazongera kuboneka uko ibihe bizagenda bikurikirana. Abarabu ntibazongera kuhashinga amahema yabo, kandi abashumba ntibazongera kuhabyagiza imikumbi yabo” (Yesaya 13:20). Ubwo buhanuzi bwari bukubiyemo ibirenze kugwa k’uwo murwa. Bwanagaragaje ko Babuloni yari kuba amatongo iteka ryose. Ushobora kwibonera ibimenyetso bigaragaza ko ubwo buhanuzi bwasohoye. Aya matongo y’ahahoze Babuloni ari mu birometero bigera kuri 80 mu majyepfo ya Bagidadi muri Iraki, ni gihamya igaragaza ko ibyo Yehova yavuze binyuze kuri Yesaya byasohoye. Yari yaravuze ati “nzahakubuza umweyo wo kurimbura.”—Yesaya 14:22, 23. *
17. Ni mu buhe buryo kuba ubuhanuzi bwo muri Bibiliya bwarasohoye bikomeza ukwizera?
17 Iyo tuzirikanye ukuntu Bibiliya irimo ubuhanuzi bwiringirwa bikomeza ukwizera kwacu rwose. Dufite impamvu zo kwiringira ko Yehova azasohoza isezerano ryo guhindura isi paradizo, kubera ko yashohoje ibyo yari yarasezeranyije abantu kera. (Soma mu Kubara 23:19.) Koko rero, dufite ‘ibyiringiro by’ubuzima bw’iteka, ubwo Imana idashobora kubeshya yasezeranyije uhereye kera cyane.’—Tito 1:2. *
“IJAMBO RY’IMANA NI RIZIMA”
18. Intumwa Pawulo yasobanuye ate ko “ijambo ry’Imana” rifite imbaraga?
18 Ibyo twabonye muri iki gice, biragaragara neza rwose ko Bibiliya ari igitabo gitandukanye n’ibindi. Ariko kandi, kuba ibivugwamo bihuza, ikaba ivuga ukuri mu birebana na siyansi n’amateka, irimo ubwenge bw’ingirakamaro n’ubuhanuzi bwiringirwa, si byo byonyine bituma igira agaciro kenshi. Intumwa Pawulo yaranditse ati “Ijambo ry’Imana ni rizima, rifite imbaraga kandi riratyaye kurusha inkota yose ifite ubugi impande zombi, rirahinguranya kugeza ubwo rigabanya ubugingo n’umwuka, rikagabanya ingingo n’umusokoro, kandi rishobora kumenya ibitekerezo byo mu mutima n’imigambi yawo.”—Abaheburayo 4:12.
19, 20. (a) Bibiliya yagufasha ite kwisuzuma? (b) Wagaragaza ute ko ushimira ku bw’impano yihariye yaturutse ku Mana, ari yo Bibiliya?
19 Gusoma “ijambo” ry’Imana, ari ryo Bibiliya, bishobora guhindura imibereho yacu. Bishobora kudufasha kwisuzuma neza kurusha uko twari dusanzwe tubikora. Dushobora kuvuga ko dukunda Imana, ariko uko twitwara iyo tumenye icyo Ijambo ryayo ryahumetswe ryigisha, ni byo bigaragaza ibyo dutekereza by’ukuri ndetse n’imigambi yo mu mitima yacu.
20 Bibiliya ni igitabo cyaturutse ku Mana rwose. Dukwiriye kuyisoma, tukayiga kandi tukayikunda cyane. Jya ukomeza gusuzuma ibivugwa muri iyo mpano yaturutse ku Mana, bityo ugaragaze ko ushimira. Nubikora, uzasobanukirwa neza umugambi Imana ifitiye abantu. Mu gice gikurikira tuzareba uwo mugambi uwo ari wo n’uko uzasohozwa.
^ par. 6 Nubwo hari abavuga ko Bibiliya irimo ibintu bivuguruzanya, ibyo bavuga nta shingiro bifite. Reba igice cya 7 cy’igitabo kivuga ibya Bibiliya cyanditswe n’Abahamya ba Yehova (La Bible: Parole de Dieu ou des hommes?).
^ par. 9 Urugero, reba igisekuru cya Yesu kivugwa muri Luka 3:23-38.
^ par. 16 Niba ushaka kumenya byinshi ku birebana n’ubuhanuzi bwa Bibiliya, reba ku ipaji ya 27 kugeza ku ya 29 mu gatabo kanditswe n’Abahamya ba Yehova (Un livre pour tous).
^ par. 17 Irimbuka rya Babuloni ni urugero rumwe gusa rw’ubuhanuzi bwo muri Bibiliya bwasohoye. Izindi ngero ni izihereranye n’irimbuka rya Tiro na Nineve (Ezekiyeli 26:1-5; Zefaniya 2:13-15). Nanone, Daniyeli yahanuye ukuntu ubutegetsi bw’ibihanganye bw’isi bwari kuzasimburana nyuma ya Babuloni. Muri ubwo butegetsi harimo ubw’Abamedi n’Abaperesi n’ubw’Abagiriki (Daniyeli 8:5-7, 20-22). Reba ingingo iri mu Mugereka ifite umutwe uvuga ngo “Yesu ni we Mesiya wasezeranyijwe,” ahari ubuhanuzi bwinshi bwavugaga ibya Mesiya bwasohoreye kuri Yesu Kristo.


text:
Nubwo bamaze gutanga inka 37704 ariko ngo urugendo ruracyakomeza kuko bafite umuhigo wo kuzarangiza umwaka wa 2017 bamaze gutanga muri gahunda ya Giri’inka, inka ku miryango yose itishoboye.
Umuyobozi w’Intara y’Amajyaruguru Bosenibamwe Aime, avuga ko uyu mwaka mu Turere dutanu tugize iyi ntara, muri gahunda ya Gir’inka bashoboye gutanga inka ibihumbi 4, ariko ngo urugendo ruracyakomeza kuko 2017 izajya kurangira abatishoboye bose barorojwe muri gahunda ya Gir’inka.
Ati “Muri rusange rero mu Ntara y’Amajyaruguru kuva iyi gahunda yatangira, tumaze gutanga inka zigera 37704 zimaze gutangwa muri gahunda ya gir’inka, kandi urugendo ruracyakomeza kuko twifuza ko muri 2017 yarangira inka zose ziteganyijwe gutangwa ku miryango ikennye zose zaba zatanzwe birumvikana ko atari inzira yoroshe ariko nanone birashoboka ukurikije aho tuvuye ”.
Bamwe mu baturage bo muri iyi Ntara bahawe inka muri gahunda ya Girinka basobanura ko mbere bari babayemo mu buzima bukomeye kuko uretse kuba batarashoboraga kubona amata ngo n’ifumbire kuyibona ntibyaboroheraga ari na byo byatumaga bahora mu bukene bitandukanye nuko basigaye bameze nyuma yo korozwa.
Ngezahoguhora Marc n’umuhinzi mworozi w’intangarugero mu murenge wa Gakenke,avuga ko byose abikesha inka yahawe muri gahunda ya Girinka.
Ati “Ntarabona inka njyewe ntabwo nahingaga ngo neze, nka buno mfite urutoki ariko urwo rutoki nta fumbire nabonaga ku buryo ntezaga igitoki ahubwo nahoraga ku isoko ndi kugura ku maseri, ariko nkurikije iyi gahunda ya Girinka icyo yamariye ubu mfite urutoki rw’intangarugero ku buryo icyo gihe nezaga nk’agatoki bakampa nk’ibihumbi 2 ariko ubu nsigaye neza igitoki bakampa nk’ibihumbi 8”.
Kuva gahunda ya Girinka yatangira muri 2006, inka zatanzwe zimaze guhindura ubuzima bwa benshi mu Ntara y’Amajyaruguru babikesha kubona amata hamwe n’ifumbire.


text:
Gufasha no kurera imfubyi muri Islam
Islam ni idini y'impuhwe n'imbabazi nk'uko bigaragara henshi cyane muri Qor'ani Ntagatifu, ndetse no mu mvugo z'Intumwa y'Imana Muhamadi (Imana imuhe amahoro n'imigisha), aho dusanga imirongo myinshi idutegeka gufasha no gukunda imfubyi, abakene, abatindi n'abandi batishoboye.
Na none Islam igaragaza ko ari inshingano ya buri wese kugira icyo atekereza no kugira uruhare mu gukemura ibibazo by'imfubyi, kandi akanamenya ko umwana kuba ari imfubyi, ntibisobanuye ko Imana yashatse ko yicwa n'inzara, ntiyige, ntiyambare, ahubwo ni inshingano z'abasigaye cyane cyane uhereye ku muryango we wa hafi, inshuti z'ababyeyi be, abaturanyi n'abandi bose kumukemurira ibyo bibazo byose, kugira ngo ubuzima bwe bubashe kugenda neza, bityo bikaba kuri buri wese kugira umutima utabara, imfubyi zigafashwa.
Imfubyi zidukeneyeho byinshi, amagambo meza yo kuzirema umutima, kuzisekera, kuzifasha mu bindi bibazo bigaragara, nitubigenza dutyo, natwe Imana izaha abana bacu abazabafasha mu bibazo igihe twaba tubasize ari imfubyi, ibyo Imana ibivuga mu magambo akurikira:
"Babandi bafite impungenge zo kuzasiga abana babo ari abanyantege nke, ari imfubyi badafite ababarera niba bashaka ko Imana izabaha ababarera, bakabatera inkunga, nabo bazatinye Imana kandi bazajye babwira imfubyi z'abandi imvugo nziza"
Qor'ani 4:9
Uyu murongo uratwereka ko iyo ugiriye neza imfubyi, ukayifasha, uba uteganyirije ndetse ushinganye abana bawe mu gihe Imana yagutwaye ukabasiga, izabaha ababafasha.
Nk'uko byavuzwe haruguru, abana b'imfubyi badukeneyeho inkunga zitandukanye, kuzibwira amagambo meza tutazicunaguza, cyangwa se ngo tuzicyurire ibyo twazikoreye, zidukeneyeho kuzisekera no gukora ibishoboka byose kugira ngo zishime, kandi ni icyaha gikomeye cyane guhutaza imfubyi, ukayibwira nabi, ukayambura ibyayo witwaje ko idafite kirengera. Imana iragira iti:
"Uramenye ntugahutaze imfubyi"
Qor'ani 93:9
Naho kuzibwira amagambo mabi azitera agahinda akazibabaza zikarira, ndetse bikaziviramo kwibuka ababyeyi bazo no kwibuka ko zikibafite zitahuye n'ibibazo nk'ibyo, icyo nacyo ni icyaha gikomeye cyane kirakaza Imana. Intumwa y'Imana Muhamadi (Imana imuhe amahoro n'imigisha) yaravuze iti: "Iyo imfubyi irize, intebe y'icyubahiro y'Imana ihinda umushyitsi maze Imana ikabwira abamalaika barinda umuriro iti: "Nimwagure umuriro kuri wa muntu uriza imfubyi, kandi mwagure ijuru kuri wa wundi ugiriye neza imfubyi akayisekesha" Aya magambo y'Intumwa y'Imana, aratwereka ko kuriza imfubyi no kuzihemukira bituma Imana iturakarira, ikadutegurira n'ibihano bihambaye, bityo rero twirinde kuriza imfubyi, ahubwoduhore tuzisekera tuzishimisha, tuzifasha uko twishoboye kugira ngo tubone ibihembo by'Imana.
Mu zindi nkunga imfubyi zidukeneyeho, ni ukuzicumbikira mu ngo zacu iyo zidafite aho ziba, tukazigaburira, tukazambika, ibyo byose tukabikorana umutima mwiza w'impuhwe n'urukundo, tukazibera mu mwanya w'ababyeyi bazo, ntituzivunishe tuzikoresha imirimo zidashoboye kuko tuzi ko nta handi zifite zajya, bityo aho kugira ngo tubigenze gutyo twareka kuzirera, kuko kuzirera gutyo ntacyo byaba bizimariye, ahubwo byaba ari ukuzibabaza no kuzibutsa byinshi. Kuri ibyo Intumwa y'Imana Muhamadi (Imana imuhe amahoro n'imigisha) yaravuze iti: "Urugo rwiza cyangwa se inzu nziza kurusha izindi mu baislamu, ni inzu irimo imfubyi ifashwe neza yitaweho, naho inzu mbi kurusha izindi mu nzu z'abaislamu, ni ya yindi irimo imfubyi ifashwe nabi bahemukira"
Aya magamboy'Intumwa y'Imana aratugaragariza ko urugo rurimo imfubyi barera arirwo rugo rufite imigisha y'Imana kurusha izindi, bigaragaza ko kurera imfubyi no kuzifasha ari igikorwa gihambaye twagombye gutekerezaho. Ikindi kandi abo bana b'imfubyi nabo bakeneye kwiga, kuvuzwa n'ibindi byose bikenerwa mu buzima. Niba nta bushobozi baba bifitiye ubwabo nta n'ababyeyi cyangwa se abavandimwe babibafashamo, ni ahacu kugira umutima utabara tukumva ko ibibazo byabo ari ibyacu, kandi ibyo tukabikora tutavangunye imfubyi ahubwo tugahera ku bababaye kurusha abandi.
Intumwa y'Imana yaragize iti: "Njyewe n'umuntu urera imfubyi tuzaba turi kumwe mw'ijuru nk'uko izi ntoki ebyiri zifatanye" Intumwa y'Imana irikuvuga aya magambo, yafatanyije intoki ebyiri yerekana uko yo n'umuntu urera imfubyi bazaba bari kumwe mu ijuru. Kurera imfubyi rero, ni igikorwa cyiza cyane, kandi gishimisha Imana, ndetse no kuyicumbikira iwawe mu rugo bizaba imigisha y'Imana bigatuma urugo rwawe rukundwa n'Imana.
Ikindi kandi, ni uko gufasha imfubyi no kuyikunda ntibivuga ko udashobora kuyihana cyangwa se kuyikoresha umurimo ishoboye, wemerewe kuyihana bibaye ngombwa no kuyikoresha utayivunisha nk'uko wabikorera umwana wawe wibyariye, ndetse ntabwo byaba ari urukundo ubonye imfubyi urera ikora ibidakwiye maze ukayireka ntuyigire inama, kuko kuyiha uburere bwiza no kuyitoza ikinyabupfura nabyo ni inkunga ikomeye igukeneyeho.
Gucunga umutungo w'imfubyi Hari igihe imfubyi iba yari ifite ababyeyi bishoboye bafite imitungo, maze bamara gupfa imitungo igasigaranwa n'uwo mwana, ubuislam rero, kuri iyi ngingo bwagaragaje ucunga iyo mitungo uwo ari we ndetse n'uko iyo mitungo icungwa. Kugira ngo umuntu ashobore gucunga umutungo agomba kuba afite ubwenge anasobanukiwe, niyo mpamvu idini ya Islam itemera kurekera abasazi n'abana batoya ibyabo kuko batazi aho bagomba kubikoresha ntibashobore no kubicunga. Bityo bashobora kubisesagura maze bigashira kandi bari bagikeneye kubaho. Imana kuri iki kibazo iragira iti:
"Ntimuzahe abadafite ubwenge butunganye imitungo yanyu Imana yabashinze ngo muyihagararire, kandi mujye muyibagaburiramo, munayibambikemo, mubabwire n'imvugo nziza"
Qor'ani 4:5
Uyu murongo, uratwereka ko tutagomba guha imitungo abantu badafite ubwenge bwo kuyicunga nk'abasazi, abana batoya, ahubwo iyo mitungo igomba kuguma mu maboko y'ababahagarariye; bakayibacungira kugeza ubwo bazagira ubwenge maze bagasubizwa ibyabo. Abacunga iyo mitungo y'abana b'imfubyi, ni uko bamenya ko iyo mitungo atari iyabo, nta n'uburenganzira bayifiteho bwo kuyikoresha uko bashatse, ahubwo iyo mitungo ni indagizo bahawe, bityo rero bagomba gutinya Imana ntibayirye, kuko ibihano by'Imana birahambaye cyane ku barya imitungo y'imfubyi. Imana iragira iti:
"Muby'ukuri babandi barya imitungo y'imfubyi bayihuguje, bamenye ko bari kurya umuriro mu nda zabo, kandi bazinjira mu muriro"
Qor'ani 4:10
Kurya imitungo y'imfubyi ni icyaha gikomeye cyane, ndetse uba ushyize umuriro mu nda yawe, bityo rero umuntu wese uhagarariye imitungo y'imfubyi atinye Imana yirinde kuba yayirya, atanguranwa kugira ngo uwo mwana atazakura akayimubaza. Imana iragira iti:
"Muramenye ntimuzayirye, muyisesagura kandi mutanguranwa ko abo bana bakura bakayibabaza"
Qor'ani 4:6
Intumwa y'Imana Muhamadi (Imana imuhe amahoro n'imigisha) iragira iti: "Mwirinde ibyaha birindwi bizaboreka. Muri byo avugamo, no kurya imitungo y'imfubyi.
Ibyo byose twavuze haruguru bigaragaza ko kurya iby'imfubyi (Umutungo) ari amahano akomeye.
Naho kubyerekeye uburyo bwo gucunga umutungo w'imfubyi, nyuma yo kubona ko abadafite ubwenge baticungira ibyabo, Imana yategetse ko byacungwa n'ababahagarariye kugeza ubwo abo bana bakuze, bakamenya kwicungira ibyabo, ariko ibyo nabyo bigakorwa nyuma yo kubagerageza no kubaha ikizamini, kugira ngo tumenye ko babishoboye. Ibyo Imana yabivuze muri aya magambo akurikira:
"Nimugerageze imfubyi igihe zimaze kugimbuka no gukura, nimusanga zimaze gusobanukirwa gucunga imitungo, muzahite muziha imitungo yazo"
Qor'ani 4:6
Uyu murongo uratwereka ko kugira ngo tumenye ko umwana w'imfubyi agejeje igihe cyo gusubizwa ibye ari uko yaba yujuje ibintu bibiri:
-
Kuba amaze gukura
-
Kuba amaze gusobanukirwa
Naho uburyo imfubyi yageragezwamo, ni ukumuha umutungo mukeya hakarebwa uburyo azawucunga, n'ibyo azawukoresha, ubwo twasanga amaze kumenya kuwucunga neza no kuwukoresha ibikwiye bifite akamaro bikerekana ko n'undi yashobora kuwucunga, aha rero niho Imana itubwira iti:
"Nimusanga zimaze gusobanukirwa gucunga imitungo, muzahite muziha imitungo yazo"
Qor'ani 4:6
Naho mu gihe cyo gusubiza abo bana imitungo yabo, Imana yatubwiye ko twatanga abagabo kugira ngo hatazabaho guhakana umwana akazavuga ko atashubijwe umutungo we, ibyo Imana ibivuga muri Qor'ani aho igira iti:
"Nimubaha imitungo yabo, muzatange abagabo, kandi mumenye ko Imana ibakurikirana kubyo mukora byose"
Qor'ani 4:6
Uko niko Islam yerekanye uburyo bwo gucunga umutungo w'imfubyi, ariko ikindi cyiza yadushishikarije mu gihe dufite imitungo y'imfubyidutunze, nuko twayibyaza inyungu tukayikoresha ibituma yiyongera, kugira ngo uwo mwana azayihabwee yariyongereye, ikindi kandi ni uko tuyiretse ntituyibyaze inyungu, yazashira bitewe n'ibyo tuyivanamo tugaburira uwo mwana, tumwambika, tumurihira amashuri, n'ibindi byose akorerwa bivuye mu mutungo we, ndetse ukongeraho ko muri Islam hari amaturo agomba gutangwa muri uwo mutungo w'imfubyi ugabanuka iyo udakoreshejwe ibiwubyaza inyungu.
Ibyo nabyo Islam yabivuzeho ubwo ijambo ry'Imana twabonye haruguru rivuga ko kurya umutungo w'imfubyi ari umuriro uwawuriye aba ashyize mu nda ye, abari bafite imitungo y'imfubyi bahagarariye bagize ikibazo n'ubwoba bwo kuba hagira umutungo w'imfubyi na muke wivanga n'uwabo, maze bahita bavangura, ubwo imitungo y'imfubyi itangira kwononekara, hanyuma Imana mu ijambo ryayo igira iti:
"Barakubaza ku mfubyi, ubabwire uti: "gutunganya imitungo yabo no kuyitubura nibyo byiza kuri bo, kandi nimuramuka muvanze nabo imitungo muzamenye ko ari abavandimwe banyu ntimuzahemuke kandi mwibuke ko Ima na izi neza uzaba ashaka kwonona no guhemuka n'uzaba agamije gutunganya no kugira neza atubura iby'imfubyi"
Qor'ani 2:220
Ibi ni bimwe mubyo Islam yavuze ku mutungo w'imfubyi n'imicungire yawo bigaragaza ko Islam ari idini yuzuye mu bice byose kandi ko ntacyo yasize itakivuzeho.
Ngaho nimucyo dufashe imfubyi twirinde imitungo yazo.
Umusozo w'Isomo ryo Gufasha no Kurera IMFUBYI muri ISLAM!


text:
Ntibyoroshye kubyiyumvisha nk’umuntu uko Abanyarwanda bateye intambwe y’ubwiyunge nyuma ya Jenoside yakorewe Abatutsi igahitana abarenga miliyoni, bamwe bashinyaguriwe.
Muhongayire Mariya uri mu kigero cy’imyaka 50 utuye mu Murenge wa Nyamata, Akarere ka Bugesera, afite ubuhamya bwihariye. Yiyunze na Ngayaberura Ajubu wamwiciye umuryango, nawe amukubita ubuhiri ntiyapfa, anamuhamba areba ku bw’amahirwe atabarwa atarapfa.
Mbere ya Jenoside, Ngayaberura yari umwana mu bandi mu muryango wa Muhongayire, avuna umuhehe akongezwa undi ariko yabirenzeho umutima wa kinyamaswa yari afite muri Jenoside utuma yicira uwo muryango.
Ubwo abagororwa bafungiye muri gereza ya Rilima basabaga imbabazi, Muhangoyire yahamije ko yasabye imbabazi Interahamwe ngo zimwice mbere y’uko bica abana be barazimwima ariko nyuma ya Jenoside we abana n’abamwiciye .
Ati “Namubwiye nti ‘ko iwacu ntacyo wahaburiye, ubu koko ugiye kunyica, ati ‘Iiii, turakwica’. Abandi batangiye kumbwira ko iwacu ari Inkotanyi babitse amasasu ntarayabona. Nti ariko noneho munyice nabi ntari kumwe n’abana banjye. Bahise babatema ndeba.”
Yokomeje avuga ko kubera akababaro yabarakaje ashaka ko bamwica, Ngayaberura ahita amukubita ubuhiri mu mutwe, barangije bamuhamba igice cyo hasi, ariko kubw’amahirwe akurwamo nubwo yasigaranye ubumuga mu mutwe.
Ngayaberura Ajubu nawe yemeza ko ari iby’igitangaza kubabarirwa nyuma y’ibikorwa bya kinyamaswa yakoze.
Yogeye ati “Uyu mudamu Muhongayire, igitero cyagiye iwe, ni njye wari ugifitemo uburenganzira. Ni njye wari umwana ushabutse. Twamusanze kwa Sebukwe, tumuvana mu nzu, sebukwe yabanje no kuduha inzoga. Namujyanye turi kumwe, nibwo yambazaga ati ‘ese mugiye kunyica ?’. Njye naramubwiye nti ‘rero ubu si ubukwe, nta birori twajemo. Kugeza ubu duhagararanye, muri njye naramwishe ariko Allah [Imana] ntiyabyemeye [avuga Muhongayire warokotse].”
Akomeza agira ati “Ibyo nakoze ni amarorerwa, niyo mpamvu mpfukamishije n’amavi yanjye imbere ye n’imbere yanyu musaba imbabazi mbivanye ku mutima. Mumbabarire narahemutse, icyaha nakoze sinzongera kugikora.”
Musaza wa Muhongayire, Mbazumutima Juvenal, bakunze kwita Smart, yabwiye IGIHE ko abantu bose bo mu muryango we bishwe na Ngayaberura barenga 41.
Yagize ati “Yishe abana ba mukuru wanjye batatu, datac yamukubise umwambi w’ingobe mu rubavu aramushorera, amuta mu kinogo. Uriya mushiki wanjye niwe wa mbere wabanje kumutema mu mutwe, amukubita igihiri gihita kimukomeretsa ubwonko burasohoka, bamuhamba by’agashinyaguro bamurenzaho itaka, basigaza hano (yerekana mu gituza ) ubwo urumva ko ari batanu. Izindi mpfu zo mu muryango yari ayoboye ibitero avuga ati ‘mbahaye uburenganzira’. Abo yemera, umuryango wanjye wose arawemera ko yawishe n’abaturanyi basaga 40. Namuhaye imbabazi n’undi uzazinsaba nzazimuha.”
Muhongayire nawe yamuhaye imbabzi mu ruhame bararamukanya agira ati “Ni ukuri narakubabariye n’Imana ikubabarire.”
Ngayaberura ni umwe mu bagororwa 30 bafungiye muri Gereza ya Rilima basabye imbabazi bakiyunga n’imiryango 58 biciye nayo bakayishinyagurira, Imana igakinga ukuboko.
Muhongayire Mariya aramukanya na Ngayaberura Ajubu wamutemye akamuhamba areba Imana igakinga akaboko


text:
Film za Gikristu udakwiye gucikwa muri uyu mwaka wa 2107
Yanditswe na Ntirushwa Anaclet August 7, 2017
Abantu benshi barimo n’abakristu bakunda kureba Film zitandukanye,gusa nkuko tumenyereye abavuga butumwa bakunda kubinyuza mu ndirimbo cyane no mu bundi buhanzi butandukanye ,abakora umwuga n’abafite impano yo gukora no gukina […]
Abantu benshi barimo n’abakristu bakunda kureba Film zitandukanye,gusa nkuko tumenyereye abavuga butumwa bakunda kubinyuza mu ndirimbo cyane no mu bundi buhanzi butandukanye ,abakora umwuga n’abafite impano yo gukora no gukina Film bakomeje kubageza ho ibyiza bituruka muri film za gikristu, Mu buryo bwo gukomeza kogeza ubutumwa bwiza bahamagariwe .
Dore urutonde rwa Film 5 ,utazirebye waba ucikanwe n’amahirwe yo kwakira ubutumwa bwiza.
1.“The Case for Christ” iyi ni Film yasohotse mu kwezi kwa 4 uyu mwaka ,igaragaramo umugabo w’umunyamakuru witwa Lee Strobel watoteje umugore we waje kwakira agakiza
2.“Guided by the Word” iyi film yibanda ku nkuru y’umugabo witwa Steven usubika urugendo rwe rwo kujya muri Calfonia kubera umugore we warugeze ku iherezo ry’ubuzima bwe agasabo ko yabanza ku mushakira umukobwa wabo w’imyaka 25 utarabanaga nabo ,iyi film yasohotse mu kwa 5
3.“Salted Christmas” iyi film yo ivuga kubintu bisekeje umunsi umwe hari ku wa 6 mbere ya NOHELI, iyi film iraryoshye nakurarikira kuyireba izasohoka mu kwa 11
4.“Wild Faith” film wild faith ntiragera hanze ntanubwo haratangazwa igihe izasohokera .
5.“Orphaned Courage” iyi ni film ivuga ku mwana warerwaga n’indwanyi ya MMA akaa kumenya ko umuvandimwe we baburanye igihe kirekire yabaye ibandi ryo kumuhanda ,gusa igishimishije muri iyi fil nuko yaje kurerwa n’umuryango witwa “Abba Fund’s Christian Family Adoption Grant program”
@ibyiringiro,Nshungu Raoul


text:
Ni impungenge zigarazagwa n’Umuryango Mpuzamahanga wita ku burenganzira bw’Umwana (Save the Children) ushingiye ku bushakashatsi wakoze mu 2011.
Muri ubu bushakashatsi Save The Children yasanze abanyeshuri bangana na 13% by’abiga mu mwaka wa Kane w’amashuri abanza baba badafite ubushobozi bwo gusoma neza Ikinyarwanda cyigishwa mu mwaka wa Kabiri no mu wa Gatatu.
Mu rwego rwo gushakira umuti iki kibazo Save The Children yatangije umushinga wiswe ‘Mureke Dusome’ aho abana bashyirirwaho amasomero bahuriramo nyuma y’amasomo asanzwe bagatozwa gusoma ndetse bagahabwa ibikoresho birimo ibitabo bifashisha.
Umuyobozi w’Inzu Ndangamurage y’Ibidukikije ya Karongi inafite isomero abana bahuriramo, Ndabaga Andrew, yavuze ko ababyeyi bakwiye kudaha agaciro imirimo yabo kurusha abana.
Yagize ati“ Mbere ababyeyi bajyaga bafata akanya bagasomera abana babo ibitabo bakabatoza umuco mwiza wo gusoma, umwana agakura afite icyo kintu cy’inyota, uyu munsi rero kubera akazi dukora, kubera iterambere dufite; nta mubyeyi ukibonana n’umwana, nta mwana ukibonana na nyirakuru cyangwa umubyeyi.”
Ibi bishimangirwa n’umubyeyi witwa Uwimana Bahati utuye mu Karere ka Karongi wavuze ko amaze kubona umusaruro nyuma yo gutangira kujya akurikirana umwana we avuye ku ishuri, akamusubirishamo amasomo umunsi ku munsi.
Yagize ati “ Mbere navaga gucuruza naniwe nkamubwira nti ‘genda ufate ikayi wige akambwira ko yize ariko ukabona ko mu mutwe nta kigenda, ariko kuva aho abo mu mushinga ‘Mureke Dusome’ babimbwiriye ubu rwose nsigaye mbona hari ibigenda biza, atangiye kumenya gusoma.”


text:
Ikigo cy’igihugu giteza imbere imyuga n’ubumenyingiro (WDA) cyasinyanye amasezerano y’inkunga n’uruganda HEMA Garments, azatuma ruhugura abantu 500 bazarukorera.
Ayo masezerano y’inkunga ingana na miliyoni 300RWf zagenewe urwo ruganda rukora imyenda, yashyizweho umukono n’umuyobozi wa WDA, Gasana Jérome n’umuyobozi w’urwo ruganda, Maniraguha Martin kuri uyu wa gatanu tariki ya 29 Ukuboza 2017.
Amasezerano nk’ayo kandi ya miliyoni 34RWf, WDA yayasinyanye n’uruganda Uzuri K&Y, rutunganya rukanabyaza umusaruro impu, aho ruzikoramo inkweto n’ibindi.
Inkunga izo nganda zahawe ngo ni iyo kuzifasha guhugura abakozi bazazikoramo, ariko bakanahakura umwuga wazabafasha kwikorera hagamijwe kongera ibikorerwa mu Rwanda; nk’uko Gasana yabivuze.
Agira ati “Leta ifite gahunda yihaye yo kugabanya ibiva hanze y’igihugu hatezwa imbere Made in Rwanda ari yo mpamvu inganda nyarwanda zigomba gushyigikirwa.”
Akomeza agira ati “Ahanini ni ukongerera ubumenyi ngiro Abanyarwanda bityo inganda zacu zikore byinshi byajyanwa mu mahanga.”
Yongeraho agira ati “Uruganda twumvikanye ko ruzahugura abantu 500 mu gihe cy’amezi atandatu kandi rukazahita bose rubaha akazi. Ni ikintu cy’ingenzi kuko ari imwe mu nzira zo kugabanya umubare w’abashomeri.”
Maniraguha Martin uyobora HEMA Garments ruherereye mu karere ka Musanze, avuga ko ayo masezerano agiye kumugeza kuri byinshi.
Agira ati “Ubu tugiye kubona abakozi bafite ubushobozi, bashobora guhangana ku isoko ry’umurimo haba mu Rwanda no mu mahanga. Bizatuma tubasha gukora byinshi kandi mu gihe gito bityo tugire uruhare mu kugabanya ibitumizwa mu mahanga.”
Urwo ruganda rumaze amezi atatu rutangiye gukora rwamuritse imyenda rwakoze muri Expo ya Made in Rwanda 2017.
Umuyobozi w’uruganda Uzuri K&Y rumaze imyaka itanu, Kevine Kagirimpundu avuga ko ayo ari amahirwe kuko kugeza ubu batarahaza isoko.
Agira ati “Turateganya guhugura abantu ibihumbi 100 biganjemo urubyiruko. Aba nibamara kubimenya bazadufasha kongera umusaruro kuko kugeza ubu tutarabasha guhaza isoko ryo mu Rwanda cyane ko rigenda rikura buri munsi.”
Ibikorwa byo guhugura abo bantu ngo bizatangirana na Mutarama 2018, bakazajya biga amezi atandatu n’atatu yo kwimenyereza umwuga mu nganda kandi nibura ngo 70% by’abo bazahita bahabwa akazi; nk’uko umuyobozi wa WDA yabitangaje.


text:
Mu buriro ni igice
cy’inzu kiba gikeneye kwitabwaho haba ku isuku ndetse no ku hategura
muri rusange, bikaba byiza rero iyo ushatse umwanya ukahitaho.
Iyo uri gutegura mu buriro ugomba kwita cyane ko ari ahantu ho kurira, ukamenya ibyo uhategura nko gukoresha ama sous plat afite amabara akeye kandi ugakingura amadirishya ku buryo abantu nibaza kuharira basanga harimo umwuka mwiza.
Ushobora kandi gutegura ururabo kumeza yo kuriraho mu gihe nta bantu bari kuharira hakaba hasa neza.
Uko wategura mu buriro
Mu buriro ni igice
cy’inzu kiba gikeneye kwitabwaho haba ku isuku ndetse no ku hategura
muri rusange, bikaba byiza rero iyo ushatse umwanya ukahitaho.
Labels: gutaka inzu


text:
Igishushanyo cy’imiyoboro y’amazi cy’akarere ka Gakenke cyashyizwe ahagaragara
Igishushanyo kivuguruye cy’imiyoboro y’amazi cy’akarere ka Gakenke kizashingirwaho mu gusana no kubaka imiyoboro y’amazi mishya izageza amazi meza ku baturage cyashyizwe ahagarara kuri More...
Uturere twa Nyanza, Muhanga na Ruhango tugiye kubona amazi meza ahagije
Mu nama nyunguranabitekerezo yabereye mu karere ka Nyanza muri Heritage Hotel tariki ya 9/03/2012 yahuje impuguke z’ibiro bya SCET Tunisie n’umuyobozi w’Intara y’amajyepfo Munyentwari More...


text:
Brian Blessed amazina ye nyakuri ni Bizimungu Brian . Uyu mukizi w’Imana kuri uyu wa gatanu tariki 8 Gicurasi nibwo yashyize ahagaragara amashusho y’indirimbo ye nshya yise “ Amaraso ya Yesu .”
Mu kiganiro gito yagiranye n’umunyamakuru w’ibyishimo.com Brian Blessed yavuze ko iyi ndirimbo nayo yiyongera ku zindi zizagaragara kuri album ye , kandi nayo izaririmbwa mu gitaramo gikomeye azakora ku cyumweru tariki 10 Gicurasi 2015.
Asobanura ku magambo ari muri iyi ndirimbo , Brian Blessed yagize ati “ Iyi ndirimbo nayikoze nshaka kwerekana agaciro k’amaraso ya Yesu , uburyo yatwitangiye akadupfira mu cyimbo cyacu. Mu by’ukuri sinatinya kuvuga ko Yesu ar’intwari kandi yapfuye urupfu abandi bantu batakwemera gupfa , niyo mpamvu ingoma ye izahoraho iteka ryose.”
Abajijwe ku gitaramo yateguriye abakunzi b’indirimbo zihimbaza Imana mu Rwanda kizaba kuri iki cyumweru , Brian Blessed yagize ati ” Impamvu ya mbere nteguye iki gitaramo , ni uko nshaka gukora ivugabutumwa ku bantu benshi kandi mu gihe gito . Iki gitaramo nibwira ko kizafasha abantu benshi kwaguka mu gutaramira Imana kandi yaba indirimbo ndetse n’ijambo ry’Imana biteguwe kuri uriya munsi , bikazafasha imitima y’abantu batandukanye bazitabira kiriya gitaramo.”
Brian Blessed anasobanura neza ko iki gitaramo kibanjirije ibindi bikorwa ateganya gukora muri uyu mwaka wa 2015 . Yemeza neza ko nyuma ya Kigali azerekeza mu karere ka Kayonza aho azataramira abakunzi b’indirimbo zihimbaza Imana ndetse n’abakunda muzika muri rusange.”
Biteganyijwe ko iki gitaramo kizanitabirwa n’abahanzi batandukanye barimo Gaby Irene Kamanzi , Serge Iyamuremye , Pastor Gaby , Luc Buntu ,Diana Kamugisha ndetse na The Blessing Family babyina indirimbo zihimbaza Imana kandi umuziki uzacurangwa n’abahanzi m’uburyo bucurangiweho , ( live music ).
Iki gitaramo kizaba ku cyumweru tariki 10 Gicurasi 2015 , k’urusengero rwa New Life Bible Church ku Kicukiro mu Kagarama ( K’umuhanda wa kaburimbo , hafi n’ikigo cy’amashuri y’isumbuye werekeza inyanza ya Kicukiro ). Kwinjira ni ibihumbi bibiri by’amafaranga y’u Rwanda ( 2000 frw ) .
Uyu muhanzi ubundi amazina ye nyakuri ni Brian Blessed Nsengera ariko mu buhanzi akoresha Brian Blessed . Atangaza ko mu minsi itarambiranye ari bube amaze gushyira hanze indirimbo nshya yise ” Amaraso yawe Yesu “.
Uyu muhanzi yagaye abantu bataramira inzoga n’ibindi ariko bakaburira umwanya Imana .
Brian Blessed asobanura impamvu yatumye yita indirimbo ye Dutarame , yagize ati ” Impamvu na yise Dutarame nuko hari ibitaramo byinshi bibaho abantu bataramira ibintu bitandulanye nk’inzoga , umuriro , inka ,… Numva rero ari byiza ko twatarama dutaramira Imana yacu . Yaba umwana cyangwa umukuru”.
REBA INDIRIMBO NSHYA YA BRIAN YISE ” AMARASO YA YESU “
Niba nawe ushaka kuduha inkuru cyangwa igitekerezo cyawe , haba ku nkuru twabagejejeho , inkuru ziri mu matorero ,abahanzi ,abakozi b’Imana batandukanye ,… twandikire kuri : info@ibyishimo.com. Komeza kuba ijisho rya rubanda ukoresheje ibyishimo.com . Imana iguhe umugisha .
Kanda hano Ukomeze udukurikirane kuri Facebook yacu maze uhite ukora Like bizajya bikorohera guhita ubona amakuru yacu muburyo bwihuse
Rene — Hubert


text:
Mu gitaramo cyo kumurika alubumu ya kabiri yise “Ese ujya unkumbura” , umuhanzi Karangwa Lionel uzwi nka Lil G yaguye ku rubyiniro aratembagara abitabiriye igitaramo bavuza induru.
Iki gitaramo cyabaye mu mpera z’iki cyumweru ahitwa Kaizen Club mu Mujyi wa Kigali, ubwo yahamagarwaga ku rubyiniro yaje agerageza gukora amasiporo agwa hasi kugeza aho abantu bibajije niba yaba yafashe ku gasembuye.
Umwe mu bitabiriye iki gitaramo utarashatse ko izina rye ryatangazwa yabwiye Izuba Rirashe ko uyu muhanzi atarebye neza impano ye yasibangana kuko ashobora kuba asigaye afata inzoga mbere y’uko ajya ku rubyiniro.
Yagize ati “birabaje kubona umwana u Rwanda rwitezeho byinshi kandi afite n’impano twese tuzi asigaye agwa ku rubyiniro bigaragara ko yasinze.”
Lil G we yabwiye Izuba Rirashe ko yaguye kubera ibyishimo by’uko igitaramo cyitabiriwe mu buryo atatekerezaga.
Iki gitaramo cyitabiriwe ku rwego rwiza, ariko nticyakurikiza amasaha ku buryo n’uwagombaga kuba umushyushyarugamba (M C Phil Peter ), yasimbuwe na Kate Gustave bitunguranye kuko yari yatinze kuza kandi ari we ugomba gutangiza igitaramo.
Byari biteganyijwe ko umushyushyarugamba yagombaga kuba Phil Peter, kubera gutinda asimburwa na Kate Gustave Gustave mu buryo butunguranye nubwo nawe yaje kuza bagafatanya ibintu bikagenda neza.
Iki gitaramo nubwo cyaranzwe na gahunda icumbagira, ariko cyitabiriwe n’abantu benshi abahanzi bereka Lil G urukundo.
Lil G yagize icyo avuga ku bahanzi bamutengushye abo ni: Rafiki na Diplomate batigize bamubwira impamvu batabonetse.
Yagize ati “icya mbere nishimira ni umusaruro wavuye mu gitaramo cyanjye naho abo babiri bataje ntacyo bambwiye”.
Akomeza agira ati “Natangiye muzika muri 2007, ariko kugeza ubu ni bwo nashimishwa n’umusaruro uturutse mu kazi nkora.” Uburyo igitaramo cye cyitabiriwe avuga ko ari byo byamushimishije biramurenga, bituma atembagara ku rubyiniro.
Bamwe mu bahanzi baje kwifatanya na Lil G ni : Ama G The Black, itsinda rya TBB, Senderi International Hit, Young Grace waje guhamagara Bull Dogg mu ndirimo bise “Hangover”, Amag G The Black wahamagaye umwe mu bahanzi bagize itsinda rya Two4Real mu ndirimbo bise “Agakayi”, Uncle Austin waje utinze ndetse na Mico The Best.
Senderi yaje ku rubyiniro akurikiranye na Mico da Best basanzwe bapingana, aho buri umwe yiyumva nk’ukomeye mu njyana na Afrobeat kurusha undi. Senderi yabanje kwitegereza imiririmbire ya Mico, ubundi aza ku rubyiniro asa n’ushaka kwereka abafana aho atandukaniye na Mico, ibyo bita gutanga ikosora.
Senderi uzwiho udushya twinshi, akigera ku rubyiniro yazerengurukije urubyiniro inzoga z’amoko yose, asaba abafana be kuza bagafata bakanywa, mu rwego rwo kwifatanya na bo kwizihiza iminsi mikuru ya Noheli n’Ubunani, nk’uko yabisobanuye.
Muri iki gitaramo hagaragayemo abahanzi bafite impano ndetse bashimisha abitabiriye igitaramo abo ni: Frankay wamamaye mu Ntara y’Amajyaruguru mu Karere ka Musanze, Jessy umukunzi w’umusore ukora indirimbo uzwi nka Juinir n’abandi.